Singularitet, meditation og Entheogener\nWhoso is unable to follow this\ndiscourse, let him never mind.\nWhile he is not like this truth\nhe shall not see my argument.\nDe Indiske meditative\ntraditioner har traditionelt\nbrugt Meditation som et\nåndehul for verdens trængsler.\nI Vesten har vi i modsætning\nhertil været mere\nhvorledes åndens verden\nkan påvirke den noget\ntrægere materielle verden.\nHvis ikke min Meditation\npositivt kan påvirke mit\ndaglige liv helt ned i\nde mindste praktiske\ndetaljer, så står vi tilbage\nmed en Meditation\neskapisme. I den\nforstand er Meditation et idealistisk projekt i verden.\nLæs i forlængelse\nHenosis og Theurgi\nSINGULARITET, MEDITATION OG ENTHEOGENER - UNDER UDARBEJDELSE\nPå vej vej mod en ny ånd - i destruktion og ny skabelse\nThe major advances in civilization are processes that\nall but wreck the societies in which they occour.\nStjernekikkerten og mikroskopet hjalp os til at opdage de makro og mikroverdner, som grænser op til vor umiddelbart sansede virkelighed. Den empiriske virkeligheds horisonter blev udvidet med den industrielle revolution.\nI dag er vor ydre virkelighed, før end vi forstår det, på vej ind i en kvanterneverden. Her hersker big data Big Data.\nDet fordrer en tilsvarende udvikling i og af os mennesker, hvis vi skal rumme denne singularitet.\nHr. Hakkebøfs og Fru Kakkelbords små ego-operativsystemer er ikke gearet til Big Data.\n'Jeg-et' kan ikke forstå, endsige se toget komme. Indianerne kunne i begyndelsen ikke se de store sejlskibe, der ankom fra Spanien og Portugal, fordi de intet begreb havde for den slags fænomener. På samme måde kan størstedelen af den velbjergede intellektuelle elite ikke se den fremtid, der allerede er ankommet. Den hjerne der ser det nye, er nemlig radikalt forskellig fra den hjerne, der administrede det gamle.\nFor den, som har set lidt dybere efter Odins øje i Mimers Meditative Brønd, tager Vestens rationelle forsøg på at forstå menneskets dybde sig ud som en Schrodinger-kartoffel-kat i ovenstående sæk i den forstand, at vi selv i angst for det uforudsigelige forsøger at kontrollere om katten er død eller ej.\nVor videnskabelige og filosofiske ånd bliver, så snart den bevæger sig uden for ordenes wittgensteinske Babelstårn, alt for ofte lige så selvtilfreds ignorant som den forbrugskultur, der har skabt tårnet. Jeg ser dette fænomen som et kultur-evolutionært faustisk trade off: Vi har fået succes i den ydre verden på bekostning af den indre.\nSelve vor grundliggende måde at tænke på er den dag i dag ikke renset for kolonial selvfedme og det især fordi ingen, selv ikke i disse overdrevne krænkelsestider har fået øje på den ironi, der ligger i, at vi netop opfinder en intelligenstest, som vi selv scorer højest i.\nJeg står derfor i højere grad i taknemmelighedsgæld til Indiens Mystikere. For de har i deres ydre elendighed fundet den indre ild. I de sammenlagt 6 år af mit liv, jeg tilbragte blandt Indiens vise, lærte jeg siddende ved bålet mange ting, som aldrig har fundet vej til bogstaver i bøger.\nDermed ikke være sagt at de følgende udredninger er tro over for den Indiske mystiks filosofiske dogmaer. Det er de ikke. Langt snarere er der tale om en ganske ny legering skabt i min egen Meditations smeltedigel. Her har mødet med åndelige Mestre i Indien, vestlig fornuft og sidst, men ikke mindst radikale Entheogene erfaringer skabt nye alkymiske åndsformer, der som open source måske kan inspirere andre i deres egen virkelighedsskabelse.\nEn ny tids muligheder\nWhitehead fra ovenstående citat har set toget komme, men vinkler det katastrofisk. Jeg vælger optimistens synsvinkel.\nVi lever i en tid med helt fantastiske muligheder for at være og udtrykke bevidsthed i helt nye og ukendte former!\nFuturistiske kulturer opstår lige nu i det eksistentielle vacuum, som et djøfficeret samfund og dets tilhørende overleverede åndelige institutioners forfald har skabt. For blot 100 år siden troede vi her i Danmark stadig på Grundtvig, og vore ledere lod sig vejlede ud fra et sekulariseret kristent moralsk kompas. I dag styres vi overvejende af det 'nødvendiges politik' forstået som pragmatiske opgaver tacklet frem til næste gadehjørne og derefter, på nær lidt snak om klimaet, overladt visionsløst til sig selv. Politiske kuturpersonligheder som Julius Bomholt eksisterer ikke længere. Denne lille danske forfaldsfortælling eksemplificerer en ændring, der er sket i hele den vestlige verden.\nDet er her ikke intentionen her at græde over tab, men at se på det der vindes, hver gang vi taber noget. Middelaldermystikeren Meister Eckhart siger: Eksistensen tager aldrig noget væk fra os uden at erstatte det med noget bedre.\nMin optimisme er født af Meditation. For der findes ikke en eneste gang siden min ungdom, hvor jeg ikke efter introspektionens daglige lille død er skyllet tilbage i verden på en bølge af ukuelig optimisme.\nJeg tror på denne følelse - mest fordi den kom før jeg kom.\nDen fortæller mig intuitivt, at destruktion er ny skabelse.\nFra den menneskelige dampmaskine til kvantebevidsthed\nMennesket har siden 1700-tallet forsøgt at forstå sig selv gennem sine teknisk videnskabelige fremskridt. Således opfattede man i dampmaskinens tidlige år mennesket som en maskine, L'homme Machine. I dag henter vi inspiration fra kvantefysikkens og computerens verden for at forstå os selv.\nPÅ VEJ MOD SINGULARITETEN\nVi har aldrig før haft en lignende situation i menneskehedens historie. Jeg taler om den hast og uforudsigelighed hvormed forandringer foregår. Scenen for en katastrofisk utopi er siden årtusindskiftet skabt i en accellererende informations- og forandringsverdens globale forbundethed gennem samhandel, billige flyrejser og ikke mindst i kraft af internettet.\nVi er på vej ind i det Googles tekniske direktør, futuristen Ray Kurzweil kalder for singularitet. Singulariteten er den tilstand, hvor den allerede nu voldsomt stigende mængde af kompleks digitaliseret information og udvikling af ny teknik følger en eksponentialkurve på vej ind i en lodret tilstand. I følge Kurweil er vi kun få årtier fra denne nærmest ufattelige situation. Her vil kvantecomputere med enorm regnekraft via kunstig intelligens føre os det sidste stykke ind i singulariteten.\nAt navigere i en sådan forandringseksplosion stiller store krav til vor evne til at omskrive os selv og vore selvfortællinger. Jo hurtigere samfundet og dermed bevidstheden ændres, des større mulighed har vi imidlertid for at spejle os selv i vore brudflader. Ud af denne flænge vil følgende spørgsmål trænge sig på:\nHvad er bevidsthed? Hvad i mig iagttager forandring? Hvem er jeg, hvis min bevidsthed ændres?\nFor hver gang vi udskifter vores teknologi, udskifter vi også os selv. Vi er styresystemer programmerede til overlevelse. Vor identitet er det hjernesoftware, der afgør om vi råber på hellig krig eller tænker abstrakt nok til at intuere fremtidens forandringsbølger.\nI den industrielle tidsalder fik vi tildelt en mere selvrådende identitet. I modsætning til middelalderens kollektive flokidentitet fik vi nu et 'ego', et styresystem med større frihed til at træffe beslutninger og handle på egen hånd. Det individuelle egos styrke var, at det kunne overleve i verden ved hjælp af selvstændige analytisk tankebaserede strategier.\nDette ego-operativsystem har tjent os godt... indtil nu.\nVort gode gamle 'jeg' synger nu på sidste vers i en skæbnesymfoni med dampkedler tæt på eksplosionpunktet. For som navigationssystem tackler det singulariteten med forældede overlevelsesstrategier.\nErfaring, traditioner og gener er forældet software\nOveralt på institutioner og virksomheder forsøger dette blinde program i kollektivt selvsving at forcere den lodrette forandringsmur med flere møder, flere mails, flere regler og flere analyser og målinger, der skal føre til flere handlingsstrategier.\nDer er imidlertid allerede i dag alt for mange informationer til, at vi kan bearbejde dem analytisk på den måde, vi plejede at gøre. At løse de helt ukendte former for udfordringer som big data medfører ud fra erfaring fører til overproduktion af absurde detaljer, hvori det store billede forsvinder. Aldrig har erfaring og tradition været mindre værd, for her anskues fremtidens udfordringer, som om de var forlængeser af fortidens. Det skaber stress i en nedadgående spiral, hvor de højere bevidsthedsfunktioner lukker ned til fordel for ældre overlevelsesløsninger længere nede på evolutionsstigen. I kærlig misantropi må jeg konstatere: Mennesket er en stenalder-abekat, der blindt følger flokkens og lederens fodspor. For Meditation er arkæologi, hvor noget af det første jeg ser er, at jeg selv er en klan-abekat. Her anstrenger og anspænder vi os. Den stressede abe tror, at den med ren muskelkraft kan producere sig ud af krisen. Ingen kan komme uden om bevidst at adressere det forældede software, som vore gener, ja selv vore traditioner i bund og grund er.\nI det omfang fremtiden overhovedet skal kunne bruge os til noget, så er et nyt hjernestyresystem det eneste brugbare evolutionære overlevelsessvar.\nNy og tidsvarende bevidsthedsnavigation kan kun realiseres i og omkring den, der fri fra erfaring, men fuld af vågen bevidsthed er NU og bevæger sig fremad i traditionsløs skaben. Denne nye bevidsthedsform bygger sit hus af byggesten fra hele verdens sammenstyrtede filosofier og religioner.\nDEN SUPERVÅGNE BEVIDSTHED\nI hjernescanninger kan man finde de første tegn på højere bevidsthed i form af gammabølger i frontallapperne. Vore hjerner er på nippet til at skifte gear. For kun en supervågen bevidsthed vil kunne overleve i den fremtid, der kommer løbende imod os med større og større hastighed.\nVågenhedens opdatering af frontallapperne kan sammenlignes med det at udskifte en 100 lux pære med en på 1000. Med de ekstra lux en sådan pære giver, er det lettere at se det informationskaos, der både er i og omkring os. Med denne lysvågne hjernesoftware vil vi i en tilstand af afslappet flow være i stand til at navigere i ukendte, hyperforanderlige megadata-scenarier.\nEn af de vigtigste egenskaber hos den supervågne person er evnen til at SE sig selv udefra - ikke binært dømmende i form af godt versus ondt, men kvantepositionelt i en tilstand hvor alle muligheder er lige streg gyldige. At VIDE min egen natur i metabevidst selverkendelse kan sammenlignes med en bils GPS, hvor man kan overskue det større billede man navigerer i. Metabevidsthed er i den forstand det eneste, der vil frelse os fra vore egne medfødte begrænsninger. I et sådant glimt af GPS-vågenhed vil du se det absurde i, at du er blevet top-down tilmeldt endnu et kommunikationskursus i din allerede ikke eksisterende fritid, hvor konklusionen vil være, at du bør afslutte alle dine medarbejdermails med et automatisk Med venlig hilsen.\nFra analyse til abstrakt tænkning til Intuition\nHvorfor vide det, når Google ved det bedre? I det omfang computerne erobrer paratviden og lavere former for analytisk ingeniørarbejde, så vil vi i stigende grad frisættes til at transcendere tænkning, som vi forstår det i dag. Vi får mulighed for at glemme den på samme måde som vi historisk set har glemt, hvordan man tænder ild i regnvejr. Vore gamle tanke-operativsystem er beregnet på at løse opgaver, lad os sige i et 100 terrabit informationsscenarie. Hvis dette scenarie tidobles, så bliver vi nødt til i højere grad at fravælge, glemme data. For hvis vi ikke anskuer datamængden på et højere abstraktionsniveau, så vil vi nemlig drukne i detaljer i mødet med singularitetsbølgen fremfor at surfe den. Nutidens tænkning må derfor nødvendigvis være mere abstrakt lige som denne kronik for overhovedet at kunne identificere de nye og ukendte manifestationsformer, som skabes i datahavet. Når informationsmængden igen vokser, vil den abstrakte tænkning blive erstattet af ren intuition.\nEn på 1000 lux lysende bevidsthed er derfor ikke ensbetydende med, at man sidder i cirkler og spiser løgsuppe. Det intensiverede lys vil synliggøre utopier, der ligger langt ud over et forbedret hamsterhjul eller flugten fra det.\nPå vej ind i dette nye supervågne overlevelses-operativsystems cockpit vil jeg som nævnt ikke længere være mig ... og hvad er jeg så? Det er kun en naturlig reaktion at slå bremserne i, når man står overfor det valg at skulle opgive sig selv for at finde sig selv.\nI en sådan vidunderlig krisesituation er det forståeligt, at mange søger tilbage i historien, men ingen tidligere rollemodeller for bevidsthed vil kunne anvendes i den fremtid, som allerede er ankommet. At idealisere tidligere tiders bevidsthedstinder er i mine øjne sentimentalt guldalderdrømmeri og forældede åndelige institutioner kan i bedste fald bruges som steder, hvor en klog høne kan finde et enkelt korn.\nDet revolutionært individuelle\nEt samfunds operativsystem er et spejl skabt af den samlede sum af enkeltindividers operativsystemiske navigation og selvforståelse. Hvis vi som enkeltindivider udskifter vore operativsystemer, så vil samfundet også gøre det. Fokus er derfor ikke på en politisk revolution, men på det at skabe en forandring i det enkelte menneskes bevidsthed.\nDEN ENTHEOGENE EVOLUTION\nDen spirende vågenhed manifesteres først i og derefter mellem enkeltindivider i frie og åbne inspirationsfelter. De passer ikke ind i de traditionelle New Age guru-bevægelsers mere forudsigeligt stive top down navigation, der i øvrigt ikke længere er anvendelig som navigationssystem i en uforudsigelig verden på vej mod singulær forandring.\nDisse nye bevidsthedsfelters organisk voksende karakter skulle gerne fremgå af følgende eksempel. En urgammel psykedelisk plantemedicin fra Sydamerika, kaldet ayahuasca, viser lige i dette øjeblik, hvorledes en intensiveret bevidsthedsform med uhørt manifestationshastighed kan organisere sig i uforudsigelige flowformer i virale kæderaktioner på tværs af af en ny tids klode.\nDen supervågne bevidsthed betjener sig på globalt plan i stigende grad af entheogene fødselshjælpere i et set and setting bestående af Meditation. Flere og flere seriøse mediterende bruger entheogener i deres bevidsthedskultivering. Hvem kunne have forudset det for blot fem år siden?\nBrugen af ayahusaca spredte sig fra indianerstammer dybt i Brasiliens regnskove til fattige gummitappere. Efterfølgende fik de veluddannede deres egen ekslusive ayahuascacirkel, hvor selv Brasiliens højesteretsdommere er at finde. I skrivende stund afholdes der alene i New York over 100 ayhuascaceremonier om dagen. Her er det først og fremmest den kunstneriske, men i stigende grad også den økonomiske elite, der deltager. Samtidig flyver online bestilte indianske shamaner fra de dybe regnskove lige nu rundt i hele verden og deler deres før ikke tilgængelige viden gennem plantemedicinske ceremonier.\nEntheogener har siden 60erne været så dæmoniserede, at end ikke videnskaben havde tilladelse til at forske i dem, et faktum der i sig selv er totalt absurd. I dag dokumenterer den videnskabelige forskning efter 50 års forsinkelse, at entheogener ikke skader hjernen, men derimod i er i stand til at skabe neurogenese. Her hjælper den prisbelønnede CNN-reporter Amber Lyon, professor David Nutt, forskere ved Johns Hopkins Universitet og en lang række andre universiteter med til at afdæmonisere entheogenerne.\nDen nye urbanshamanistiske ayahuascakultur tjener også som eksemplel på den stigende usamtidighed, der rent lovgivningmæssigt opstår i sammenstødet mellem fortiden og fremtiden. Da lovgivning vokser ud af erfaring og tradition, så vil fremtiden i mange tilfælde blive dømt ulovlig. Historisk set var Gallilei offer for den samme konflikt.\nDet skal ikke være nogen hemmelighed, at mikrodosering med entheogener i forbindelse med Meditation kan accellerere denne erkendelsproces betydeligt. Jeg vil enda gå så langt som til at hævde, at hvad jeg her skriver, vil være uforståeligt for den, der ikke mindst en gang i sit liv er blevet indviet i det Eleusinske mysterium.\nEn vifte af egenskaber kendetegner et individ, der har omskabt sit eget liv gennem meditativ og/eller entheogen bevidsthedsudvidelse. En af dem er et højt niveau af positive signalstoffer i hjernen. Det allervigtigste entheogenerne gør er imidlertid, at de midlertidigt fjerner hjernens egne informationsblokeringer.\nEntheogener tillader os derfor at opleve ren singularitet i os selv.\nPå samme måde som vi på en enkelt dag forarbejder lige så mange informationer, som man i 1500-tallet gjorde i et helt liv, så kan man på en entheogen rejse opleve et minuts informationstæthed som lig med et års i normalbevidsthed. Placeret i denne informationstzunami bliver det soleklart at tankebaseret kontrolforståelse er uanvendelig.\nFor den indre og den ydre singularitet stiller nøjagtigt til de samme krav til bevidstheden evolution.\nKun overgivelse til den indre informationsbølge gør en til dens mester.\nJeg har imidlertid set mange tage entheogener uden at blive mere bevidste af det. Man kan nemlig også overgive sig til singulariteten gennem et bevidsthedsfald. For både højere og lavere bevidsthed opererer uden ego-kontrol.\nDerfor er Meditation den eneste rette sammenhæng at tage entheogener i. Naive partysyge unges blinde fægten rundt med erkendelsens samuraisværd er alt for risikabelt. Kun fastholdt ansvarligt i Meditation af mennesker med de rette kompetencer, vil en sådan erfaring kunne træne os i evnen til at surfe informationsbølgen gennem højere bevidsthed.\nHer er doseringen afgørende. Ved højere doser vil den supervågne bevidsthed alt for let kollapse, eftersom det evolutionært sidst udviklede er det der forsvinder først under pres. Set i forhold til bevidsthed så tages der alt alt for høje doser entheogener i de traditionelle shamanske set and settings.\nHvem vil nu realisere disse nye muligheder for bevidsthed? ... Det vil Tom, Dick og Harry.\nDet er det interessante ved vor tid. Et stigende antal almindelige mennesker gennemskuer vort samfunds forældede operativsystemiske dysfunktionalitet. Et samfund i dette stadie forsøger at producere og forbruge sig ud af sin krise, samtidig med, at det muliggør en stigende kynisk klarhed i erkendelsen af overforbrugets katastrofale globale konsekvenser. Når en samfundsorden er på vej ind i sin naturgivne dødsfase, vil dets indre modsætninger hobe sig op i en grotesk polariseret form som stress og sammenbrud hos flere og flere almindelige samfundsborgere.\nFor hvad nytter det, at du har stresset dig til et liv i luksus, hvis prisen er, at din hjernes dopamin og serotonin-niveau er så lavt, at kun jagten på mere og mere luksus kan skjule det faktum, at din verden består af gråtoner?\nJeg skriver her med den glæde, der kommer ud af, at jeg selv walker min talk. Hvis det ikke var tilfældet, så ville jeg være ligesom den amerikanske Doctor Phil, der har skrevet flere bøger, om hvorledes man slanker sig, men selv er overvægtig, og det på trods af de photoshoppede avatarformer han har inkarneret sig i på Google pictures.\nDen bedste Meditation\nDet er min overbevisning, at Meditation i alle tænkelige former - bestemt også uden ayahuasca - vil vise sig at være den bedste samfundsmæssige overlevelsesstrategi. Lige nu tror de progressive dele af den efterhånden forældede kapitalisme, at mindfulness vil kunne optimere medarbejderen, så han kan arbejde endnu hårdere uden at få stress. Her vil Meditation imidlertid vise sig at være en trojansk hest fuld af ånd.\nJeg vover følgende påstand:\nJeg kender kun få, der har udviklet højere bevidsthed, uden først at have overlevet en personlig krise. Den bedste Meditation er derfor ikke er den, der læres i klostre eller på virksomhedskurser. Den bedste Meditation kender ikke engang betegnelsen Meditation. Den opstår spontant i den introverterede dybde, som et menneske i eksistentiel krise kan udvikle som overlevelsesrespons på et samfundssystem i sin sidste fase. Det accellerende pres giver Tom, Dick, Harry eller undertegnede valget mellem at være kyniker eller skifte sig selv ud.\nJeg ser en ny tid, hvor flokke af fugle skaber smukke og uforudsigelige penselsstrøg på himlen. Det bliver spændende at udfolde dette ukendte kunstværk.\nVerden følger i den forstand hellige kaosmatematiske processer i et ufatteligt komplekst interaktivt system i flux, som man bedst af alt kunne betegne som evighedernes evighed.\nHvordan navigerer jeg nu kaosmatematisk som en Tom, Dick eller Harry, der har timet sig selv ud i introspektion og derved har set vejen ud af hamsterhjulet?\nDEKONSTRUKTION FOR SKABELSE\nI mange år troede jeg, at man skulle vælge ét og kun et spirituelt system og så holde fast i det. Dette system skulle gerne være det ældste og traditionsrigeste og helst kunne føres tilbage til en gylden urtid, som selv ikke historikere kunne nå. Derfor er det reglen, at etablerede religioner gerne lyver sig ældre, end de i virkeligheden er. Kamelen kom f.eks. først til Palestina omkring 700 f.kr\nAt hente inspiration fra andre meditative retninger ville blot skabe forvirring. Vi, den enste sande spirituelle (abe)klan, så ned ned på folk, der hoppede fra et system til et andet - fra en gren til en anden. Vi kaldte dem nedladende for spirituelle shoppere.\nJeg endte imidelrtid selv med at blive en sådan shopper, og tak for det!\nI afsnittet Hvor kommer Meditation fra var projektet at dekonstruere Meditations gamle tempelkonstruktioner ned til bunker af byggesten.\nNye spirituelle arkitekturer\nNu er øjeblikket kommet til ny skabelse. For efter den kritiske destruktion kommer tiden, hvor vi selv kan opføre vor egen spirituelle arkitektur. Den kan frit sammensættes af informationer fra hele klodens samlede lager af information.\nFor den der vil træde ind på denne byggeplads kræves kun én ting, nemlig mod - mod til at stå helt fri og uden vanetænkningens og de bevidstløse ritualers tryghedskabende søvn.\nNår du først er trådt ind i denne frihedens mandala, er det tid til respektløs skabelse, hvor kun det der er i perfekt samklang med krop, hjerte og intellekt får lov til at stå.\nOg det der står, står kun for en tid, nemlig den tid hvor det er sandt - eller rettere, i ydmyg erkendelse af at absolutte sandheder ikke findes, sandere end det, der var sandest i går.\nEnhver der bygger sit tempel på denne plads bør derfor være parat at rive det ned eller ombygge det så snart den indre sandhedskilde har fundet et nyt leje og nu strømmer i en anden retning. For her leves det der skabes.\nNår du står på byggepladsens kaos med en dansende stjerne i maven, så lad dig inspirere til at skabe dit eget tempel. Flyt for guds skyld ikke ind i mit! Lad os i stedet opføre en global landsby af ånd der forener det fælles i os med fuldkommengørelsen af vor absolutte individualitet.\nVelkommen til skeptikeren\nHer er også plads til skeptikeren eller ateisten, dog på den betingelse at ateisten erkender at hans ateisme, aldrig kan være andet end en 'tro'.\nFor intet menneske kan springe over sin egen skygge og fjerne sit eget fejlbarlige subjektive selv i sin forståelse af sig selv og verden, en verden der med Nietzsche er: tief, und tiefer als der Tag gedacht.\nSå hermed byder jeg skeptikeren velkommen i klubben, så længe han med Freuds ord også er skeptisk over for sin egen skepticisme.\nIndre og ydre Universer\nDer findes så vidt jeg personligt har fået et lille glimt af, et uendeligt antal indre universer med hver deres sæt af naturlove. Disse universer er ikke mere betydningsfulde end den ydre Newtonske verden og den stjernehimmel vores lille klode danser rundt i. Men jeg vil i al beskedenhed hævde, at den der ikke har haft et glimt af de indre verdners mystiske skønhed, har snydt sig selv for en del af det et menneskeliv kan tilbyde.\nDe fleste mennesker er rent internt for blokerede til spontant i introspektion at gå i selvsving og her se disse universer udfolde sig inden i sig selv.\nSelv den mest hårdnakkede ateist bliver imidlertid nødt til at revurdere sit livssyn efter blot en entheogen rejse. Det vil jeg personligt garantere for.\nI disse virkeligheders stofskifte ser vi en Livets Syntaks der ikke indeholder punktum - døden er her kun som et komma der svagt adskiller en livssætnings overgang til den næste. Disse uendeligt forbundne fortællinger uden slutning eller begyndelse gør opdelingen i indre, ydre - højere, lavere – verdsligt, helligt, menings-løs. For alt hænger sammen i hvad man kunne kalde en tilstand af lige - gyldighed. Her er alle verdens ’jeg’er’ adskilt af kommaer i stedet for punktummer.\nDet uendeligt store og det uendeligt små\nUanset hvor meget vi dissekerer denne krop i forståelsens lys, vil vi ikke kunne komme til bunds i dette ufattelige mirakel! Og hvis det alligevel skulle lykkes, ville vi aldrig kunne komme erkendelsesmæssigt til bunds i det ’jeg’ denne forståelse lykkedes for.\nVi behøver således ikke at kigge længselsfuldt op i himlen en stjerneklar nat for at få øje på uendeligheden. Vi er selv et ærefrygtindgydende, uendeligt krydsfelt af cellesamfund der arbejder perfekt sammen. Hår og negle gror ufortrødent videre hinsides dødens komma og vore diskussioner af om den frie vilje eksisterer eller ej.\nEn lige-gyldig Spirituel Humanisme\nEn discipel spurgte den store Helgen Mahavir hvordan han kunne blive oplyst. Mahavir svarede at han først skulle bestræbe sig på at blive et menneske. Disciplen spurgte da hvordan han kunne blive til et menneske. Mahavir svarede, at det kunne han ved at behandle alle mennesker, ja alt levende liv, som et lige-gyldigt udtryk for det universelle liv. Mahavir lagde i den forstand de første kim til humanismen - lang tid før vor kuturs opkomst.\nEn ren intellektuel forståelse af altings enhed er imidlertid ikke nok i sig selv. Livets flydende grænseløshed skal opleves af dig og slå rod i din krop, før denne verden kan ændre sig til det bedre. Enhver handling du fortager uden at føle denne enhed indefra, vil skade verdenslivet uanset hvor nobel den ellers måtte tage sig ud.\nNår det universelle væsen bliver formet i mødet med hvert enkelt menneskes unikke kerne, fuld af dyder og dybder, formet af krinkelkroge og skævheder, da forbliver evigheden ikke længere et depersonaliseret rum af neutrale naturkræfters interaktion.\nHer er evigheden personliggjort - i dig.\nHer er arkitekttegningen til mit tempel\nMin nye spirituelle arkitektur skaber jeg ud fra flere søjler. Disse søjler har jeg givet følgende navne:\n● Shamanistisk virkelighedsorientering\n● Det moderne menneskes sensitive nervesystem\n● Menneskesønnens universelle individualitet\n● Selvudvikling og terapi\n● Kritisk analytisk tænkning\nDu skal være velkommen til at bryde mine søjler ned og ud af de brokker du kan bruge at skabe videre i det neurale netværks åndelige open source.\nTakket være den globale vidensdeling og mulighederne for at rejse overalt på kloden dukker der netop i denne vidunderlige nutid ny eksotisk viden op.\nDenne viden kan bruges til at skabe nye og hidtil ukendte åndelige synteser i sindets indre laboratorium. Den bliver især synlig i de sprækker som vor vestlige kultur er begyndt at få i sit selvtilfredse koloniale panser. Gennem disse sprækker synger mennesker fra verdens ældste kulturer sange ind i vores verden. Det hænder at vi midt i vores travlhed stopper op og lytter.\nAt Meditation fra østen nu har slået an i vesten er et eksempel på en sådan form for lytten. Den forudsætter at vi i ydmyghed er blevet inspireret af de kulturer vi tidligere anså som 'tilbagestående'.\nEn ny bølge af lys, et solnedgangens sidste lys fra det fjerneste vesten, fra de shamane kulturer i Sydamerika har inden for de sidste ti år nået vore kyster. De indianske shamaner synger her på sidste vers, næsten helt overdøvet af motorsavenes larm. Er vi i stand til at høre og forstå dette vers? Kan vi selv synge det videre på vore egne sprog?\nDen shamane arketype\nShamanisme, som jeg måske i sin oprindelige form slet ikke forstår mere af end kvantefysik, giver, som i øvrigt også kvantefysikken, nye meningsfulde metaforer og indsigter. Shamanernes sang er uforståelig og dog inspirerer dens underlig velkendte urrytmer mig til at se i stedet for bare at se.\nShamanen er menneskehedens ældste kulturbærer. Han er jæger- og samlerkulturens erfaringsbank. Han har i sig stemmer der går tilbage til vor neolitiske fortid. Shamanens viden blev skabt før ejendomsrettens tid skabte parceller af isolerede vidensformer. I en tid hvor nye wikinomicslogikker bødgør grænserne for ejendomsret til fordel for et frit flow af viden og værdi, brydes ejendomsmurene mellem vidensformer og menneskeformer atter ned.\nShamanerne rækker deres hænder ud og forbinder igen hvad 'jeg', 'mit' og 'mig' har skilt ad.\nShamanens sidste vers handler om at alt er en stor organisk forbundet uendelig sammenhæng.\nJeg tager en slurk af min morgenkaffe. Den bringer mig tættere på Gud.\nShamanen er præsten før præsten. Han er præsten før denne får templer og bliver bestyrer af rigdom og top down organisationer. Shamanen har derfor intet at tabe og er følgelig fri fra ønsker om at besidde magt. Han ser ikke en verden opdelt i højere og lavere, bedre eller dårligere. Han anser ikke sig selv som finere end eller stående over den person han hjælper. Her er ånd og krop fænomener i en form for ursocialistisk organisme der gør shamanen til den han healer og omvendt.\nI shamanens verden, hvad enten det drejer sig om shamaner fra Sibirien, Grønland eller Peru, opfattes alt som én stor organisk forbundethed af virkeligheder i indbyrdes balance.\nVirkelighed frem for illusion\nI denne forbundethed findes der ikke en urørlig åndelig dimension der ikke er forbundet med mine skos snørebånd. Eftersom Ånden i denne fraktale lige-streg-gyldighed heller ikke er vigtigere end Snørebåndene giver det ikke mening at se denne verden som Inderne, nemlig at opleve en del af verden som en illusion i kontrast til en andel del der er virkelig.\nAlt er virkeligt - men der er mange virkeligheder\nFrem for at kalde kroppen, samfundskroppen, eller tid-og rumdimensionens foranderlighed for illusive, vil shamanen betragte eksistensen som en sameksistens af flere, ja faktisk utallige vidt forskellige, men forbundne virkeligheder. Nogle af disse virkeligheder eller virkelighedstilstande er almindelige, andre er mere ualmindelige. Shamanens opgave er at rejse ind i tilværelsens mere usædvanlige virkelighedstilstande for her at se, erfare og opleve fænomener som i en form for oversættelse til de mere almindelige virkeligheders sprog kan bruges meningsfuldt.\nVi vil umiddelbart opfatte at der er langt fra en Shamans virkelighed i Sibirien til os her i Danmark. Men for shamanen er afstanden betydningsløs.\nNetop den shamanistiske mangfoldighed af virkeligheder kan i vort moderne liv give ny mening til den vifte af virkeligheder vi lever i vor efterhånden mere og mere komplekse dagligdag.\nVore 'almindelige' sociale virkeligheder er faktisk lige nu i gang med at fordoble sig nærmest eksponentielt i selve kernen af vor dagligdag. Vi lever på en måde som en parallelprocessor i en computer flere liv på en gang. Vi har arbejdsliv, privatliv, rejseliv, familieliv, venneliv og det i en tilstand af flux hvor de udfordringer vi har i dag ikke kunne forudsiges i går.\nVi lever i en flydende verden. For at se og leve i denne verden bliver vi nødt til at ændre os selv i en livslang lærings og forandringsproces. Vi må selv være i flow for at kunne danse i det flow vi lever i. I flow har man den nødvendige fart til at gribe den flydende verden.\nI denne forandringsproces forvandles den 'almindelige' virkelighed så meget at den i sig selv kontinuert skifter ham. Hver dag vågner vi op til en ny verden, en ny virkelighed.\nSamtidig med at vort eget liv bliver multidimensionalt, opdager eller måske konstruerer kosmologerne eksistensen af parallelle universer, mørkt stof og skjulte dimensioner der igen giver inspiration til nye selvforståelser og kulturprodukter som f.eks. filmene Source Code, Inception, Fringe og Flash Forward. Som så ofte før i historien giver videnskaben og teknikken os nye metaforer hvorigennem vi forstår os selv.\nVidenskaben er imidlertid ikke det eneste sted hvor der er inspiration at hente. Kigger vi langt nok tilbage i historien, hinsides middelalderens fastlåsning af mennesket i evige endimensionale sociale roller, hinsides jordejendomsrettens stavnbinding af menneskesjælen, (gen)finder vi en bevidsthedsstruktur der er i stand til at inkorporere det flertydige, nemlig shamanens flerfacettede bevidsthedsradar.\nEt eksempel på en ny virkelighed der igen udfolder en vifte af nye sociale virkeligheder er den digitale. Hinsides afstande forbinder f.eks. facebook os i en afstandsløs social virkelighed, hvor mit humør nu pludselig også er en lille smule afhænig af om en digital 'ven' jeg ikke har set i 20 år 'synes om' et udsagn jeg lige har lagt ud i den digitale gabestok. Jeg afbrydes i min besørgelse af facebook ved at mobiltelefonen ringer samtidig med at min ven i kød og blod som jeg sidder overfor på togtur ind mod København spørger mig om et eller andet. I et øjebliks forvirring stopper jeg op inde i mig selv og spørger: Hvem er jeg egentlig? Hvilket ansigt er det sande ud af alle de spejlinger der sker alene her på denne togtur?\nJeg kigger på mit eget spejbillede i togruden.... jeg ser et ansigt der kigger på mig. Dette ansigt er urgammelt og fuld af visdom. I glimt har vi alle dette ansigt.\nDEN FREMMEDE SYNSVINKEL\nGennem mine rejser i Indiens tidsmaskine har det ofte slået mig at den blindhed vi mennesker har når det gælder om at se os selv også gælder for nationer. Jeg kunne se et Indien inderne ikke selv kunne se. Med forbavselse oplevede jeg hvad man kunne kalde national blindhed i samtaler med veluddannede indere fra Mumbai der hævdede at der ingen fattigdom var i Mumbai og at fattigdomsscenerne i filmen Slumdog Millionaire var løgnagtig vestlig propaganda! Kastesystemet var i øvrigt også afskaffet med oprettelsen af den Indiske republik i 1950!\nOmvendt gav mange af de samme veluddannede Indere et billede af et USA-domineret og I-landsarrogant vesten der fik nogle af mine selvbilleder til at krakelere.\nAt opleve Indien havde også en anden uventet konsekvens.\nMødet med det ufiltrerede Indiske liv i al dets grusomhed og skønhed var en form for chokterapi der fik mig til at gå ud af mit gode skind og her pludselig blive i stand til at se mig selv og min egen kultur udefra!\nI Indien har jeg lært mere om mig selv og min egen kultur end noget andet sted.\nAt rejse er at lære. Des længere væk man rejser, des mere bliver rejsen til en dannelsesrejse.\nTilbage i Danmark er det slående at se hvilket paradis Danmark i virkeligheden er! Endnu mere tankevækkende er det at opleve hvor utilfredse vi er over at eje næsten alt. Denne rejseskabte erkendelse er ikke unik. Mange af de turister jeg har haft med til Indien har haft den samme oplevelse og er vendt tilbage til Danmark efter blot en uges rejse med en ny form for taknemmelig ydmyghed over og viden om det liv vi lever foran vores næse hjemme.\nEt af højdepunkterne for turisterne i Indien er besøget i Fatehpur Sikri, stormugulen Akbars eventyrlige palads. Akbar, den største af de stormogule konger i Indien er selv af Salman Rushdie set som en rollemodel for humanisme og demokrati. Akbars forfædre kom som tartare 'turister' plyndrende og hærgende fra de centralrussiske steppers Samarkand og blev som vore dages turister på en måde besejret af det der blev besejret.\nAkbar, som oprindelig var rettroende muslim, skabte nemlig efter sit møde med Indiens talrige forskellige religiøse synsvinkler en helt ny tro kaldet Dīn-i Ilāhī, der i store træk gik ud på at alle former for tro var lige streg gyldige. Tartarerne blev overalt hvor de kom frem til de største herskere, bl.a. fordi de lod sig besejre af de besejrede. De overtog den fremmede synsvinkel på sig selv og opnåede derigennem visdom.\nDen fremmede synsvinkel er et almindelig kendt fænomen i kunst og litteratur. Forfattere som f.eks. Herman Bang kunne netop se vort danske biedermeierkultur i så klart et lys fordi han levede som en outsider i en virkelighed der på det tidspunkt ikke var tilladt, nemlig den homoseksuelle. I mystikeren Rumis poesi er outsidermotivet, den fremmede synsvinkel ikke kønsligt betinget. Her bliver den vise mand ofte sammenlignet med et halt får eller en krøbling. Hofnarrens og klovnens synsvinkel hører også hjemme her i det fremmede hvor vi ler af klovnen mens han ler ad os.\nDen shamane outsider og insider\nFrem for alle er shamanen outsideren, den skæve eksistens der lidt lige som den pudsige Eckhart Tolle lader os se os selv i det fremmede metalys. Shamanen lever på samfundets rand, ofte på kant med samfundet, indimellem frygtet eller hadet så meget at han bliver slået ihjel af sine egne stammefæller. I vor europæiske middelalder var shamanen ofte en kvinde, der dæmoniseret som heks blev slået ihjel af kirkens mænd.\nNår shamanen er i stand til at heale er det fordi han kan sætte sygdom ind i de større virkelighedsbilleders perspektiv. Men det er også fordi han som outsideren på samfundets bund kender sygdommen og lidelsen på sin egen krop. Shamanen er følgelig ikke bange for lidelse som f.eks. Buddha. En svær, men overstået sygdom kunne tjene som initiering til et liv som shaman. I alle shamanske kulturer finder vi arketypen, den sårede helbreder, the wounded healer. Den sårede helbreder har selv kendt og gennemlevet sygdom og smerte på sin egen krop og kan derfor helbrede i en organisk forbundethed med sin patient.\nNår Indianske shamaner i visse stammer i Sydamerika skal helbrede en person, så afgør de først i sidste øjeblik om de i denne healingsseance selv skal tage medicinen eller at patienten skal have den! Shamanen ved at kun den der selv er helbredt kan helbrede andre.\nShamanen er fremmed over for verden, men samtidig en integral del af den. Han ser på det almindelige liv med respekt og betegner det ikke nedsættende som en illusion.\nOutsideren på vej mod normen\nHvad har Prins Henrik til fælles med Lady Gaga?\nDe er begge outsiderfænomener der i dag er på vej ind mod mainstreams kulturer med en taktstok.\nFor overhovedet at interessere sig for hvad jeg skriver her, er det en forudsætning at du kære læser selv har oplevet på din egen krop hvad det vil sige at være The wounded Healer.\nUden Kainsmærket vil vi som Abel bevidstløst overtage de identitetsmasker som samfundets virkelighed automatisk tildeler os.\nJeg tror ikke på undergangsprofetier a la 2012. Dog ser jeg i det faktum at outsideren er ved at rykke ind mod normen, at de identitetsroller som vestsamfundet tildeler os, i stadig stigende grad ikke er i stand til at tackle de modsigelser der så at sige organisk vokser ud af samfundets egne indre dynamikker.\nI vor moderne tid hober modsigelserne sig op lige foran mit favoritorgan, næsen.\nVi får på den ene side at vide at vi skal producere os ud af krisen, samtidig med at vi får at vide at vi overforbruger jordens resurser i en sådan grad at katastrofen lurer.\nJeg kunne skrive hundrede sider mere alene om dette emne, men nøjes her med at konstatere at de identitetsforståelser samfundet kan 'producere' ikke længere er tilstrækkelige til at navigere effektivt i flow- og forandringsamfundets komplekse traffik.\nI dette spændingsfelt får flere og flere af os tildelt det smertefulde, men for 'opvågnen' dybt nødvendige Kainsmærke i panden. Først i denne opvågnen kan en ny bevidsthed fødes, en bevidsthed på vej mod fremtidens endnu ukendte orden.\nNi ud af ti jeg har mødt på min vej i Meditation, har Kains adelsmærke i panden.\nDet forunderlige og vidunderlige er at så mange i dag har fået det.\nPÅ VEJ MOD EN NY FORSTÅELSE AF BEVIDSTHED\nBevidsthed og viden kræver afstand. For at lære noget at kende må først adskille sig fra det.\nFor at lære sig selv at kende må man først blive fremmed over for sig selv.\nI det spændingsfelt hvor én virkelighed bliver til en andens virkeligheds fremmede synsvinkel bliver de til hinandens selvforståelse. Metabevidsthed forstået som viden om sig selv bliver til i spejlingen af det man ikke er.\nKontrasterende virkeligheder reflekterer og skaber gennem deres indbyrdes fremmedhed både viden og bevidsthed.\nShaman eller Zapper\nAlle disse virkeligheder indebærer naturligt faren for at neutralisere hinanden og derigennem blive uvirkelige som den zapper der sidder foran fjernsynet og ikke kan bestemme sig for hvilken virkelighed han vil besøge.\nDet udvidede rum af virkeligheder har imidlertid også en mulighed for en helt ny form for bevidsthedsdannelse og tilhørende forståelse af hvad bevidsthed egentlig er.\nDette sker netop i den proces hvor mange virkeligheder relativerer hinandens sandhedsværdi, men samtidig ikke neutraliseres til illusion.\nDet interessante er at denne form for dynamisk bevidsthed fødes i overgangen fra en virkelighed til en anden. Des flere virkeligheder der er, des flere overgange og muligheder for visdom.\nBevidsthedsjægeren på jagt efter virkeligheder og virkelighedstilstande\nEftersom bevidstheden og visdommen opstår i spændingsfeltet mellem alle disse dimensioner, så gælder det om på denne spirituelle dannelsesrejse at erobre flere og flere forskellige virkeligheder og virkelighedstilstande gennem et levet liv. Jægeren og samleren genopstår således i den moderne shamans virkelighedsorientering.\nMit spirituelle mål er at gennemleve og leve i så mange virkelighedsdimensioner som muligt.\nDes flere kontrasterende virkeligstilstande man kan rumme, des mere vil ens bevidsthed vokse.\nKun at leve i én virkelighed er at leve i uvidenhed.\nI den forstand er frøen på bunden af brønden ikke mere taber end fuglen i himlen.\nDeres begrænsning er at de ikke kender hinanden og derfor heller ikke kender sig selv.\nHer er rejser vigtige - både de indre og ydre livsrejser.\nI det følgende vil jeg opsummere nogle af de for mig vigtigste virkeligheder i denne nye bevidsthedsevolution.\nJeg må indrømme at der er noget eksklusivt og logeagtigt over alle de kriterier jeg her stiller op for fremtidens allerede her og nu manifesterede bevidsthedsevolution. Lad mig derfor med det samme tilstå: Hvad jeg her skriver om er ikke for alle. Det er indtil videre kun for de sjældne få. Det er imidlertid meget let at blive medlem af fremtidens bevidsthedsloge.\nKriteriet er ganske enkelt. Hvis du er interesseret, er du med. Skyd brystet frem og gå med hjertet forrest!\nEt stærkt autentisk levet hverdagsliv\nEt autentisk levet hverdagsliv med glæder sorger er kun ét, men et meget vigtigt aspekt af en ny spiritualitet. Hvor det i de eskapistiske østlige traditioner gælder om at undgå hverdagslivets lidelse, så er the name of the game her at en intelligent og vågen krop ikke kan leve uden modgang. I millioner af år har vores krop tilpasset sig livet på den østafrikanske savanne. Det vil faktisk sige at den heller ikke kan leve optimalt uden frygt og smerte. På det punkt er Buddhismens filosofi og vestens materialisme ens. De er begge overlevelsesstrategier der forsøger at undgå lidelse!\nDet gælder om at overleve og gro ud af og i livets mørke sider. Her behøver vi ikke bevidst at opsøge den lidelse der allerede i rigt mål vil komme af sig selv i et naturligt levet liv.\nUden denne eksistentielt givne polaritet mellem lys og mørke, som i øvrigt er et grundtræk helt ned til universets mindste byggesten, kan der ikke være nogen sand bevidsthedsevolution. En kultur der som vor overbeskytter kroppen mod lidelse vil paradoksalt nok blive dæmonisk besøgt af langt mere lidelse i nye former som f.eks. anoreksi og nye ukendte psykiske lidelser. På samme måde som astma er blevet epidemisk netop fordi vi gør for meget rent, så udvikler sjælen en form for allergisk reaktion over for det alt for sikrede liv.\nPå et mere konkret plan betyder det at din næste fyreseddel eller sygdom kan være den største gave i dit liv. Det betyder også at du måske kan spare nogle penge i det månedlige budget på at betale forsikringspræmier. Men for at denne sandhed bliver til virkelighed for dig, må du vælge den.\nJeg ser udover det at leve autentisk ingen retningslinier for det levede, almindelige hverdagsliv. Om du er single, eller er gift og har børn, om du er arbejdsløs eller ej... det vigtige er blot i amor fati at leve det liv der udspiller sig foran ens næse med - og det med så meget opmærksom og bevidst tilstedeværelse som muligt.\nEn stadig større tidsandel af et menneskes liv tilbringes i et accelererende virtuelt univers.\nDette univers der er sammensat af TV, aviser, mobiltelefoner, computere osv., ser ud til i højere og højere grad at vokse sammen til en organisk enhed der billedligt talt kan sammenlignes med den menneskelige hjerne.\nDe mulige kombinationsmuligheder i menneskehjernens neurale netværk overstiger antallet af partikler i hele universet. De enkelte hjerneceller er organiserede i forskellige centre med specialopgaver. Disse centre er som spaghetti forbundet på kryds og tværs med hinanden. Både hjernecentrene og de enkelte hjerneceller er forbundet i et netværk af neuroner. Dette neurale netværk har en stor lighed med the World Wide Web. Begge netværk er kaotiske, organiske og multidimensionelle med uforudsigelige og uplanlæggelige vækstmønstre.\nThe world wide web skaber sammen med computeren en helt ny virkelighed, der på en måde\nikke eksisterer, i hvert fald ikke som andet end nuller og ettaller. Den forbinder os tid- og afstandsløst med en ufattelig mængde informationer, samtidig med at den udvider mulighederne for vore sociale kontaktflader. Uden adgang til nettets hjerne ville erkendelserne i dette afsnit ikke være mulige.\nAt blive en HUB\nModerne forskning peger på en forbavsende parallelitet mellem den måde internettet opfører sig på og naturens egne netværk som f.eks. nerveceller , molekyler, menneskers sociale omgangskredse, transportsystemer osv. Alle disse vidt forskellige egenskaber kan tilsyneladende samles i en enhedsteori også kaldet HUB-teorien.\nI ethvert netværk er der punkter hvor de enkelte tråde mødes. Nogle af disse mødepunkter samles i større træfpunkter. De relativt største af disse træfpunkter kaldes for HUB´s. Hvad enten det drejer sig om celler i mavesækken, søgemaskiner på nettet eller menneskers sociale netværk så er the name of the game kun ét: at blive til en HUB, et samlingssted for flest mulige forbindelseslinier. Det succesfulde menneske defineres i denne sammenhæng som det menneske der har samlet de fleste sociale tråde, eller endnu bedre, sociale HUB's i sin hånd. facebook er et eksempel på en sådan HUB\nSucces - også i magtøkonomisk henseende - er ensbetydende med at sidde på en konjunktion hvor de største strømme af information og/eller sociale kontakter finder sted.\nDen moderne shamanistiske sjæl er på en måde en sådan HUB, forstået som krydsfeltet af forbindelseslinier mellem et maksimalt antal virkeligheder.\nRejser til fremmede kulturer og møde med vigtige kroppe\nRejser hvor man besøger andre og stærkt anderledes kulturvirkeligheder på denne vidunderlige planet er også af stor vigtighed, eftersom en stor del af den visdom der er tilgængelig spredt ud på kloden ikke er tilgængelig i form af nuller og ettaller.\nDen visdom jeg her taler om er kroppens geniale visdom. Vore kroppe er ufatteligt intelligente. De lærer af intuitivt af hinanden, sampler selv uden vores bevidste viden informationer fra hinanden. En krop kan lære fra en anden krop - selv endda mod vores vilje.\nKroppens intelligens er som generel betragtning knyttet an til opmærksomhed over for hjernens intelligens der overvejende en forbundet med bevidsthed.\nFor at kroppen kan lære maksimalt, må den konfrontere og gennembryde vanernes mur.\nPlaceret i en fremmed kultur bliver vi nødt til at være vågne og have kroppe der er åbnede ud mod uventede handlemønstre. Vaner og vågenhed er hinandens modsætning.\nAt se med det fremmede blik på det der normalt er skjult i gentagelsernes søvndyssende skabelongengivelser af 'virkeligheden' er lettere i en krop der er placeret i en usædvanlig situation.\nMEDITATION HOLDER BEVIDSTHEDSRUMMET ÅBENT\nMeditation, renset for usamtidige forestillinger, er stadig hovedsøjlen i det nye tempel.\nMeditation er den vigtigste og eneste stand alone søjle.\nI forbindelse med den Shamane bevidsthedsmodel får Meditation derfor en ganske særlig rolle. Den meditative kultivering af bevidstheden er nemlig en forudsætning for at de mange dimensioner ikke kollapser ind i hinanden, at de ikke neutraliserer hinanden i et stort nul.\nMeditation forstået som bevidstheds- og opmærksomhedskultivering er den vigtigste forudsætning for at nutidseksistensens mangfoldighed af virkeligheder ikke imploderer ind i hinanden. Fox TVs kultserie Fringe handler om dette problem. Vort univers er stødt ind i et parallelunivers. Kun ét eller ingen af de to universer kan overleve.\nImplosion af virkeligheder\nJeg gik forleden gennem folkemængder samlet p.g.a. et arrangement kaldet Distortion. Det var som at gå ind i og igennem en kæmpedyne af søvn. Denne massernes søvn hjælpes på vej af bryggerierne der producerer et stof kaldet alkohol. Dette stof forhindrer en i at føle sig selv, at føle den eksistentielle smerte der er forudsætningen for det enkelte individs opvågnen i ånd. At disse såkaldte progressive massekulturer skaber og generer sig i den laveste fællesnævners bevidstløshed, kan indirekte aflæses af den produktion af skrald og tis som nu produceres af de samme mennesker som også protesterer til verdens klimatopmøde over at vi ikke er tilstrækkelig ansvarlige over for Moder Jord. Jeg så en smuk og velklædt pige udstille sig selv i en tissescene midt på fortovet, en anden, måske ham der i morgen på strøget samler penge ind til Greenpeace; han smider distræt sin ølflaske i en knusende bevægelse mod brostenene.\nDenne massernes malstrøm er også virkelig, men en virkelighed der ikke kræver særlig meget bevidsthed, ja faktisk forudsætter den til en vis grad fraværet af bevidsthed for at kunne eksistere.\nDet interessante ved Distortionfænomenet er at denne masse er sammensat fortrinsvist af den veletablerede og dynamiske overskudsdel af den danske ungdom. Det kan derfor ikke undre at venstrefløjsBzerene er kritiske over for Distortion. Selv om Distortion ligner en undergrundskultur, er den faktisk, hvad også dens fredelige og ikkevoldelige adfærd viser, lige det modsatte. Selv om jeg bestemt ikke er tilhænger af venstrefløjsaktivistkulturen, må jeg indrømme at BZ-kulturen har betydelig mere bevidsthed i sig. Det er på en måde fantastisk smukt at så mange unge mennesker her er samlet i en enhed. Men hver gang massefænomener er ledsaget af hvad jeg vil kalde et tab af bevidsthed, så bliver jeg nervøs og hvis man læser lidt i verdenshistorien bliver hurtigt alt for tydeligt at der er god grund til denne nervøsitet.\nNår det netop er overskudsungdommen der her vælger bevidstløshedens tranceagtige søvn, så tror jeg at det hænger sammen med at de samme unge i deres succesfulde arbejds-og privatliv netop i ekstra høj grad lever et stressende liv som virkelighedsakrobater spændt ud mellem mange dimensioner.\nOverskudsungdommen vælger de laveste fællesnævneres virkelighed som et regressivt forsvar mod den forvirring og det pres som åbningen af de mange virkeligheder skaber.\nJeg ser en fremtid hvor åbningen af et stadigt mere flerdimensionalt liv som modreaktion vil skabe stadig større og stadig mere bevidstløst regressive massefænomener, netop i samfundets elite. Den flerdimensionale åbning af virkeligheder imploderer ind i urpsykens sorte søvnhul.\nDen energi der skabes af dette momentum er på en måde lige så farlig for det enkelte individs unikke kernepersonlighed som fanatiske religiøse kultbevægelser er det.\nSom ved fodboldkampe og rockkoncerter feeder massernes kollektive organisme på stenalderklanernergierne i menneskets urpsyke.\nSom modtræk mod bevidsthedsfaldet ser jeg bevidsthedskultivering som den eneste mulighed.\nBevidstheden bliver nødt til at vokse i takt med udfoldelsen af regnbuevirkelighederne.\nMeditation er derfor ikke overraskende ved at blive mainstream!\nDer er intet i vejen med fodbold eller rockkoncerter for den som har kultiveret sin bevidstheds krystalform. Men uden denne bevidsthedskultivering ser jeg disse fænomener som vor tids største udfordring: Det er zombiernes klatring på vej ned ad evolutionsstigen.\nMeditation gør at den den shamane virkelighedsakrobat ikke bliver reduceret til en zapper, en zombie der druknet i virkelighedernes tilsyneladende indbyrdes forvirring suges ned i en malstrøm skabt af kulturens laveste fællesnævnere i form af massernes momentum.\nMeditation skaber den nødvendige klarhed hvori sjælen, Bevidsthedens Himmelsky kan svæve i sig selv, i sin egen virkelighed. Når først denne krystallisering af Sjælens Himmelsky er manifesteret som grundtilstand, er man parat til at gå ind og ud af verdens mangfoldige virkelighedstilstande, lige fra Distortion og fodboldkampe til oplevelser af verdens universelle Ånd.\nMed 'krystallisering' mener jeg at Sjælens Himmelsky er sig selv bevidst, at den har krummet sig erkendende ind i sig selv, som i øvrigt universet i følge Einstein også har gjort.\nDette af Meditation kultiverede feed back skaber en metatilstand hvori sjælen på en måde kan holde fast på sig selv og derfor ikke fortaber sig i de mange virkeligheders trang til indbyrdes implosion.\nDet nye sensitive nervesystems forhold til gamle usamtidige åndelige ritualer\nDette nye nervesystem kan på ingen måde overtage hverken østlig Meditation eller fjernvestlige Ayahusacaritualer i deres oprindelige rituelle former uden at det vil give bagslag.\nDekonstrutionen af meditation har jeg foretaget i kapitlet: Hvor kommer Meditation fra.\nHer følger nu en kort foreløbig dekonstruktion af de shamane Ayahuascaritualer.\nPointen er her ganske enkel. Når moderne vestlige mennesker i dag følger Ayahuascaturismens strøm mod Brasilien og Peru, så bliver de i store træk udsat for ritualer der passer perfekt til livet som overlevelsestruet regnskovsindianer fra den tredje verden. Selvfølgelig er der gudskelov allerede ved at finde en tilpasning sted, selv om der så altid samtidig er kritiske stemmer der siger at 'oprindeligheden' er gået tabt. Men som så ofte før vil jeg hævde:\nDer eksisterer ikke nogen oprindelighed og hvis der gør, så er den bestemt ikke eftertragtelsesværdig.\nAlt er altid en levende proces.\nVed disse shamanritualer udsættes deltagerne efter min ydmyge mening for massive overdoser af Ayahuasca entheogenet. Disse megadoser er netop perfekt afstemte til et stynet tredie verdens nervesystem, men går galt i regnskoven når det bliver til normen for det sensitive vestlige nervesystem.\nDen første erkendelse i forbindelse med denne dekonstruktion af de shamanske Ayahuascaritualer er at det er bydende nødvendigt at skære radikalt ned på doseringen.\nMit bud for nogle tommelfingerregler i et moderne vestligt opdateret ritual for vor tids prinser og prinsesser er først at forberede ritualet i Meditation. Meditation i det nye nervesystem er i sig selv en radikal forskellig ting fra tidligere tiders meditation.\nMeditation skaber i det nye nervesystem en forstærket form for supersensivitet der gør at\nselv ganske små doser af Ayahuasca kan skabe en vidunderlig forandring.\nI syntesen af Meditation og blot en lille smule Ayahuasca opstår en fantastisk mulighed for det vi mennesker længes mest efter og samtidig frygter mest: nemlig Døden.\nHer taler jeg naturligvis ikke om den fysiske død, men om det indre psykologiske Ctrl_Alt_Delete der genføder os ind i verdens forunderlige og vanvittigt smukke ukendthed.\nMENNESKESØNNENS UNIVERSELLE INDIVIDUALITET\nAf alt hvad jeg indtil nu har skrevet på Meditation.dk, så anser jeg selv erkendelserne i netop dette afsnit for de vigtigste. Disse erkendelser er opstået i fasen efter dekonstruktionen af såvel østen som vestens religiøse forestillinger. Med det fremmede blik på min egen kultur så jeg pludselig diamanter liggende i bunken af dekonstruerede kristelige katedraler. Det drejer sig her ikke så meget om hvem eller hvad Kristus var som historisk person. Langt mere handler det om hvad vor vestlige kultur har fået ud af ham, hvad han så at sige er blevet konstrueret til i den lange tradition af kirkefædre og teologers bearbejdelse med henblik på at udvikle med vor vestlige livshistorie synkrone tankerækker. For i denne konstruktion af akkumuleret visdom finder vi en form for visdom som netop vor kultur har haft overskud til at skabe.\nI vor kultur er Kristus forstået som både Gud og Menneske.\nHøjdepunktet af vor kulturs åndelige frembringelser er efter min mening skabelsen og forståelsen af Individet i dets i sig selv hvilende ene-stående-hed. Vor vestlige kultur har haft overskud til at skabe et rum for det sublime og æstetiske i et enkelt menneskes unikke form. Ingen anden kultur, på når måske den kinesiske har nogensinde været i stand til det. Selvfølgelig har der i skabelsen af dette ene-stående menneske været fødselsvanskeligheder bl.a. i form af den fremmedgørelse og ensomhed det mennesket som enkeltindivid er sat i. En overdrevet stærk egofølelse og narcissistisk selvoptagethed er en anden barnesygdom på vej mod enkeltindividets modning til voksenstadiet.\nHeroverfor kan vi tage den Indiske spirituelle tradition hvor målet er at udslette den i øvrigt langt mindre udviklede jeg-identitet denne kultur har skabt for at opnå Moksha eller Nirvana.\nI den indisk, østlige kultur er et 'menneske' først gud, når det menneskelige det individuelle er fraværende.\nSom beskrevet i detaljer i kapitlet, Hvor kommer Meditation fra, så anser jeg Meditation som en oprindelig åndelig overlevelses strategi, skabt af et samfundssystem plaget af gentagne ekstreme katastrofer. Her bliver den i og for sig logiske konsekvens at depersonalisering af det enkelte menneske gør det bedre i stand til at overleve sult, sygdom, tab og krig.\nBåde Buddhismen og Hinduismen er åndelige overlevelsesstrategier der ser depersonalisering som det bedste modtræk mod katastroferne.\nI vesten har vi imidlertid, som i øvrigt måske også Kina, været i stand til at sikre kroppe en langt større tryghed op til flere generationer ad gangen. Kulminationen i denne kropslige tryghedskultur udfolder sig såmænd lige nu og her i dag i Danmark. Ingen behøver her at gå sultne i seng eller frygte for en katastrofal død i morgen. Vores kultur har derfor især inden for de sidste 50 år, været i stand til at konstruere og producere noget så enestående som et unikt 'jeg' til hver enkelt samfundsborger!\nNår vi nu følger de østligt inspirerede traditioner, så får vi at vide at dette 'jeg' er fjenden og at løsningen er jegtranscendensen, at komme til en tilstand af selv hvor der med Nisargadatta Maharajs ord er glæde, men ingen der er glad. Der er også sorg, men ingen der føler sorg.\nBestræbelsen på at udslette det individuelle sætter ofte et lighedstegn mellem egoisme=ego=jeg=individualitet. Den kendes bl.a. på new age kulturens genopfindelse af middelalderens djævel i form af egoet. Dette ego som selvfølgelig når det opmuret og størknet, er ude af flow med verden, er en negativ ting er i sin flydende form efter min mening noget af det mest kostbare og vidunderlige verden endnu har set.\nHvert enkelt menneskes unikke følelse af 'jeg', et jeg der som en sky i interaktion med andre skyer, er selve den hellige gral i den nye proces hvor Gud vil være Menneske.\nSelve denne kernepersonlighed er, som rindende vand, som en fugleflok, en sky på grænsen mellem eksistens og fravær, selve den menneskelige Himmelsjæl.\nMeditation er midlet hvorigennem den unikke følelse af at være absolut enestående, ene-stående paradoksalt forbindes til sin absolutte modsætning, nemlig den store uudgrundelige Helhed der forbinder alle tider, dimensioner, virkeligheder, universer og paralleluniverser.\nDen store helhedens forbundethed er i sig selv meningsløs forstået som menings løs. Den er ligegyldig forstået som lige gyldig. Den kan i små brudstykker beskrives gennem videnskabens fysik, kosmologi og kvantefysik. Den følger sine egne love udfra hvilken vore små liv eller livs eventuelle ophør er lige-gyldige.\nKun når denne uendelighedernes uendelighed, helhedens totale sum af uberegnelig helhed\nmøder den lille unikke livsflamme i det individuelle 'jeg' opstår 'mening'.\nDu er selv livets mening! Du skaber og vælger denne mening og den breder sig som en følelse i din krop, der hvor kroppens nervetråde som små antenner henter det uendeligt store ind i det uendeligt små.\nDen åndelige depersonaliserings tid er derfor for mit vedkommende radikalt forbi!\nVort jeg er alt alt for stærkt og jeg har endnu til gode at se så meget som bare en vesterlænding på den spirituelle vej uden et 'jeg'. Jeg vil gå så langt som a sige at dette projekt er blevet til en umulighed for en vesterlænding. Toget er kørt. Vort jeg er alt for stærkt til nogensinde at forlade scenen til fordel for det højere upersonlige selv... og gudskelov for det!\nI dag er det åndelige projekt som jeg ser det faktisk stik modsat af alle tidligere åndelige projekter. Jeget, det unikt individuelle skal ikke fjernes med et meditativt viskelæder. Tværtimod skal det unikt individuelle, den stærke følelse af 'jeg' og 'mig' fuldkommengøres i en i det universelle, den store uudgrundelige helhed.\nDet er nu på tide at Buddhaen i dig skal nyde en stor bøf, en god gang sushi eller hvad du ellers foretrækker at spise i en opmærksom fejring af det faktum at du er i LIVE, at du lever som 'dig' i din vidunderlige skævhed, særhed og imperfektion.\nDer er intet den store helhed hellere vil end at leve dit og mit lille ubetydelige og og af evige gentagelser kedeliggjorte liv. Med den store helhed som rejsefælle gennem livet er der imidlertid intet kedeligt tilbage. Alt stråler i og af 'mening' selv når du står med opvaskebørsten i køkkenet.\nDet er kun det supersensitive og narcissistisk ømskindede nervesystem, prinsessen på ærtens udfoldede kæmpetræ af grene og rødder der er i stand til at fuldkommengøre dette mirakel; nemlig foreningen af det unikt individuelle med det absolut universelle.\nDet stynede middelalderlige eller tredje verdens nervesystem er i modsætning hertil kun i stand til at møde evigheden i en depersonaliseret form, altså med et jegtab som den alt for kostbare pris.\nVi er hermed tilbage til begyndelsen af disse mange afsnit hvor jeg som manifest skrev:\nLad os i stedet opføre en global landsby af ånd der forener det fælles i os med fuldkommengørelsen af vor absolutte individualitet.\nHer er evigheden personliggjort.\nHer er du selv, helt ud i fingerspidsernes forgrening af dit imperfekte lille jeg Vejen Sandheden og Livet.\nLad mig slutte af med en af min kære Meister Eckharts udsagn, et udsagn der i øvrigt var hovedårsagen til at inkvisitionen dømte ham skyldig i kætteri:\nHvad der er sandt om Jesus, er sandt om ethvert godt og gudhengivent menneske.\nFør modernitetens supersensitive nervesystem er foldet ud i Fremtidens Orden, er det imidlertid i sin ømskindethed sin egen værste fjende. Det er nærtagende, sårbart og sart i en grad der ikke er set før i verdenshistorien.\nI modsætning til tidligere tiders Meditative eller Shamanistiske traditioner er der derfor i dag behov for psykologisk terapeutiske tiltag. At Meditation uden selverkendelse og terapi ikke er en farbar vej, kan ses tydeligt i netop en bevægelse der altid har hævdet at Meditation er nok i sig selv til at skabe perfekt menneskelig forandring, nemlig Transcendental Meditation.\nNetop denne bevægelse huser et stort antal medlemmer der efter min måske ikke så ydmyge men til gengæld ærlige mening i allerhøjeste grad trænger til terapeutisk skabt selverkendelse.\nEn af de første spirtuelle bevægelser der med stor succes indoptog terapi og selvudvikling i en Meditativ praksis var Osho Rajnesh, en Indisk polyhistorisk filosof og spirituel mester.\nGennem terapi, selvudvikling og psykologi kan det udfoldede sensitive nervesystem opnå en ny form for livs-GPS, nemlig en metabevidst tilstand hvori det bliver i stand til at forstå sig selv, lige fra rent cognitive niveauer til kropsintelligente følesansninger.\nIsær psykologiske fusionsformer som MBCT, Mindfullness based Cognitive Therapy, er i denne sammenhæng værdifuld.\nKRITISK ANALYTISK TÆNKNING\nOfte er det sådan at konflikter i sindet kan anspore til stor kreativitet. Dette gælder dog sjældent for den ubevidste forvirring jeg har iagttaget både hos mig selv og andre begejstrede dyrkere af Meditation eller for den sags skyld Ayahuascaritualer der i glæde over de gode virkninger accepterede prisen der var at sluge en masse fremmede kulturkameler med lukkede øjne.\nBlind lykke eller kritisk syndefald\nAlt har åbenbart sin pris. At tro blindt på udefrakommende kulturfortællinger har det ihvertfald.\nDet samme gælder imidlertid også for den der ikke tror. Decartes siger at han hellere vil være et utilfreds menneske end en tilfreds gris. Prisen for en skeptisk og kritisk attitude bliver nemlig ofte desillusionering, skuffelse og nihilisme. Så hvad vælger du? Den glade gris der enten tror blindt på de hellige skrifter eller forbrugerkulturens velsignelser eller det skeptiske menneske der gennem sit skarpe intellekt kommer på ensom afstand af den dampende livspuls.\nFor falske forestillinger som man i sin længsel efter lykke accepterer at lukke øjnene overfor som en nødvendig pris for at opnå Nirvana, er nemlig i virkeligheden som forbrugslån taget hos samvittighedsløse pengelånerfirmaer. De skal betales tilbage med ågerrenter der lagt overstiger de oprindelige lånte penges korte glæde når de blev omsat til et nyt fjernsyn eller en ny bil.\nSå hellere undvære det lån og den bil og den korte lykke som det falske klanfælleskab kan give.\nEr der andet tilbage end det Sartre dømte os til, nemlig kritisk selvbevidsthed?\nVi lever som nævnt flere gange i en futuristisk forandringstid hvor fremtiden kommer nærmere og nærmere, ikke som før i et lineært tempo, men langt nærmere som en eksponentiel eksplosion. Det bliver vanskeligere og vaskeligere at leve 'det normale liv' - altså med mindre det lykkes for lykkepilleindustrien at sugarcoate sjælens brudflader.\nHer i denne singulære forandringstid opløses de fleste kendte modsigelsespar som f.eks. mellem videnskab og tro, mellem skepticisme og glad optimisme ind i helt nye og uventede synteser der åbner op for bl.a. muligheden af at være en åndeligt lykkelig skeptiker! Uden det vidunderlige kritiske intellekt havde jeg nok ikke i en alder af 56 været en sådan jubeloptomist som jeg er blevet til i dag!\nFor i det øjeblik vi står rensede for forestillinger der er falske i den forstand at de ikke er kompatible med vor inderste kernepersonlighed, da opstår muligheden for ny skabelse!\nFree flow of information and love\nI et nyt spændingsfelt mellem information og krop skabes der en kilde hvor information og kærlighed (forstået som en kropslig følelse) smelter sammen i flow.\nSartre har ikke længere ret - for mennesket er nu velsignet med selvbevidsthed.\nSartre drog sine for tidlige konklusion kun ud fra iagttagelser af selvbevidsthedens fødselsveer. I dag er barnet født. Det er sundt og smiler til verden.\nIntellektuel dekonstruktion og kunstnerisk skaben\nTiden er nu moden til at hjerne og hjerte kan finde sammen efter flere hundrede års skilsmisse.\nVi orienterer os bedst flyvende i det nye krydsfelt af dimensioner med to vinger kaldet hjerte og hjerne. Intellektets opgave er overvejende at dekonstruere usamtidige forståelsesrammer. Hjertet og intuitionen skaber og finder nye veje. Intuitionen lytter sig ind i den fremtid der allerede retrokaulsalt er i gang med at 'trække nutiden ind i sig'.\nIntellektet frigør os fra gamle bindinger så vi kan vandre frit i verdens vidunderlige ukendthed i en form for permanent kunstnerisk skaben.\nMed kunstnerisk skaben mener jeg ikke at vi alle sammen nødvendigvis skal være nye Da Vincier. Opmærksomhed og bevidsthed kan skænke en form for kunst til selv de mindste hverdagsdetaljer i livet. F.eks. kan den måde du går på kastes ud af vanens søvn og blive til en form for kunst i sig selv. Dette sker når du blot i et sekund går i opmærksomhed og bevidsthed - at du er klar over at du går.\nFra den eksistentielle Sandhed der indser at alt er ligegyldigt går der en bro ind i en tilstand hvor alt i stedet er lige streg gyldigt. Derfra går der en vej fra et menneskes kærlige vilje ind i den valgte tilstand af at alt er såre godt.\nHer fødes fremtidens orden ind i modernitetens supersensitive nervesystem og først efter denne fødsel vil dette nervesystem være i sync med sig selv og verden. Før denne fødsel er dette nervesystem i sin selvoptagede ømskindethed sin egen værste fjende.\nAt leve fremtidens orden er at blive kastet ind i nye ufattelige verdener for igen at trække sig ud i sit sjælelige krydsfelt, sin sjæle-HUB hvorfra kilden flyder .. I den retning viljen i forening med kærligheden peger.\nOg her ser jeg universets formål: at udvikle intelligens og bevidsthed netop i de HUB´s, de knudepunkter der i livets uendelige forbundethed sammenbinder lyser op, allerklarest i den som har rejst i mange verdner.


Maskinsikkerhed | Lovpligtigt eftersyn og vedligeholdelseseftersyn\nMaskinsikkerhed – Lovpligtigt eftersyn der giver sikkerhed\nHold en høj sikkerhed på dine maskiner med et eftersyn fra Maskinplus\nMaskinsikkerhed med lovpligtigt eftersyn\nSikkerhed kan være flere ting, men med et maskineftersyn fra Maskinplus er både medarbejdere og virksomheden sikret størst mulig maskinsikkerhed.\nFra både virksomhedernes og myndighedernes side er der et konstant støt fokus på sikkerhed og eftersyn af maskiner og tekniske hjælpemidler. Blandt fokuspunkterne er overholdelsen af lovpligtigt eftersyn, samt at maskinerne og de tekniske hjælpemidler til enhver tid lever op til de gældende lovkrav.\nFå et vedligeholdelseseftersyn\nHos Maskinplus.dk ApS tilbyder vi at udføre de lovpligtige eftersyn samt de vedligeholdelseseftersyn, der sikrer en længere levetid på dine maskiner. Vi har mere end 30 års erfaring med at sikre stabile og driftssikre maskiner for danske maskinfabrikker og erhvervsvirksomheder. Du er altid velkommen til at kontakte os, hvis du ønsker et gratis og uforpligtende tilbud på vedligeholdelseseftersyn.\nOpdateret på faglig viden\nSelvom virksomheden har flere end 30 år på bagen, så er det vigtigt altid at være opdateret og tilegne sig ny viden inden for ens branche. Vi mener, at det er en fordel for både os og vores kunder, at vi konstant opsøger og tilegner os ny viden.\nFor at kunne levere høj kvalitet på eftersyn, uddanner vi os løbende med henblik på altid at have den nyeste viden og de bedste kompetencer inden for området. Her uddanner vi os i samarbejde med Per Juul, der har virksomheden Funktionssikre Maskiner ApS. Per Juul er derudover forfatteren bag en lang række publikationer for Dansk Standart, samt har deltaget i både nationale og internationale arbejdsgrupper i IEC og ISO.\n- Jeg vil gerne kontaktes af Maskinplus.dk ApS\nDem udfører vi eftersyn for\nSelvom en lang række af vores kunder kommer fra Sjælland, så tilbyder vi eftersyn over hele landet. Blandt de virksomheder vi udfører eftersyn for, finder du flere af Danmarks helt store virksomheder så som:\nTryghed og sikkerhed for dine medarbejdere\nHos Maskinplus hjælper vi dig med at sikre, at dine maskiner fungerer, som de skal, og at de overholder gældende lovkrav og de nyeste standarder. Siden starten i 1982 har vi gennem generationer oparbejdet mangeårig erfaring med drift og opfyldelse af aktuelle sikkerhedskrav for nogle af Danmarks store og velrenommerede virksomheder. Vores viden og erfaring er med til at sikre dig den højeste standard og en korrekt håndtering af dine maskiner. Hos Maskinplus sørger vi for størst mulig teknisk sikkerhed for maskinoperatørerne på din arbejdsplads, så det er sikkert for dem at betjene alt maskinudstyr. Vores løbende fokus på uddannelse og indsamling af ny viden gør, at vi er din garant for kvalitet og driftssikkerhed, og at du får den optimale løsning, når det gælder dit udstyr.\nSkal dine maskiner have et eftersyn?\nVil du have sikkerhed og funktionsdygtige maskiner, så tøv ikke med at kontakte os for at få et uforpligtende tilbud på maskineftersyn. Vi udfører eftersyn over hele Danmark.\nDu kan kontakte os på telefon 43 64 55 48 eller e-mail for et uforpligtende tilbud. Vi udfører både eftersyn på serviceaftaler og efter ordre.\nMaskinplus.dk ApS er din garanti for en driftssikker og stærk maskinpark. Vi leverer både serviceeftersyn og reparationer, som styrker dine maskiners levetid. Derudover tilbyder vi også flytning og opstilling af dine værktøjsmaskiner, så du sikkert kan koncentrere dig om at anvende maskinerne til at styrke din forretning.


Wrong love - (1D) - 11. Forlystelsespark og tilståelser. - Movellas\n12. 11. Forlystelsespark og tilståelser.\nJeg vågnede op næste morgen. Jeg gned mig i øjnene, og så huskede jeg alt fra i går. Harry, han kyssede mig. Det kan godt være at mig og Taylor er uvenner, men det er bare ikke okay at kysse hendes kæreste. Men heldigvis lå der ikke noget i det fra min side. Det tror jeg heller ikke der gjorder fra Harrys side.\nJeg rejste mig og kiggede mig hurtigt i spejlet. Jeg redte mit hår igennem, og gik så ud til de andre. De sad og snakkede frem og tilbage. Jeg kiggede over på Harry, der sad med et stort smil på læben. Der var en ledig plads ved siden af ham, men på vejen derhen, kom to arme og tog fat i mig. ’’Godmorgen smukke’’ lød en stemme der var lidt irsk. ’’Godmorgen Niall’’ sagde jeg og krammede ham. Han kyssede mig på kinden, og smilede til mig. Han hev mig op på hans ryg, og førte mig hen til den tomme sofa. Han lagde mig ned og satte sig ved siden af. Jeg kastede mine ben op på skødet af ham. Jeg kiggede over på Harry, som bare sad og stirrede på Niall. ’Vi skal lige snakke’ mimede Harry til mig. Jeg nikkede kort.\n’’Hvad skal vi så lave i dag’’ spurgte Louis. Hvordan kan han holde ud altid at være så glad? ’’Jeg tænker forlystelsespark’’ sagde Liam. ’’Ja, lad os gøre det’’ sagde Louis. YAAAY, jeg elsker virkelig forlystelsesparker. ’’Yes’’ sagde jeg og rejste mig. ’’Jeg gør mig klar med det samme’’ sagde jeg og løb ind på mit værelse. Jeg hev tingene jeg skulle bruge ud af mit skab. Jeg gik ud på badeværelset, og tog mit tøj af. Jeg tændte vandet og hoppede ind.\nJeg sad i taxien sammen med Niall, Harry og Taylor. De andre sad i den anden. Der var langt til forlystelsesparken, og der var helt stille hele vejen. Og da vi endelig var fremme løb jeg nærmest ud af taxien. De andre var allerede fremme, og stod og ventede på os. Der var en lidt akavet stemning imellem mig, Harry og Taylor. Vi gik bare hver for sig, og sagde ikke noget.\nDer var mange forlystelser, og vi vidste ikke hvad vi ville prøve først. Det endte med at jeg måtte bestemme, og jeg valgte en høj en med en masse loop. Taylor og Niall ville ikke prøve den, så de blev nede. Det endte med at være mig og Harry i en vogn, Louis og Eleanor i en anden og Liam og Zayn i den tredje. Liam og Zayns kørte først, så kørte Louis og Eleanors, og så mig og Harrys. Den var sjov, og mig og Harry fik da skreget lidt.\nDa den var færdig ville Louis gerne prøve spøgelsestoget. Den her gang skulle vi alle sammen prøve. Og IGEN sad jeg sammen med Harry.\nDa vi kørte ind var der helt mørkt, og ligepludselig sprang der et spøgelse frem. Jeg skreg, men Harry grinte bare af mig. Jeg satte mig helt ind til ham. Han lagde armene omkring mig. Da jeg var blevet en smugle roligere mærkede jeg nogle røre ved mig. Jeg skreg igen, og sådan fortsatte det resten af turen. Harry havde armene omkring mig. Og af en eller anden mærkelig grund, følte jeg mig tryk. Da vi kom ud i lyset havde Harry stadig armene om mig. Jeg sad med mine hænder foran mit ansigt, og kiggede over på drengene som stod og grinede af os.\n’’Det er ikke sjovt’’ sagde jeg da vi kom hen til dem. ’’Man kunne hører dig helt her ude fra’’ sagde Liam og grinte mere. Jeg rystede bare på hovedet af dem. Derefter prøvede vi radiobilerne, og jeg fik da skubbet lidt til drengene fordi at de grinte af mig før. Og Harry fik også skubbet mig helt ud af banen og så synes de andre drenge også lige at de skulle gøre det samme. Det endte med at jeg måtte sidde ude i kanten i noget tid, indtil der kom en mand hen og hjalp mig. Og så var der hævn.\nDet havde været en lang dag, og Louis sagde at han gerne ville prøve den sidste ting inden vi tog hjem. Kærlighedstunelen.\nJeg stoppede op foran den, men Louis blev ved med at hive i mig. ’’Jeg skal altså ikke prøve den’’ sagde jeg. ’’Kom nu’’ sagde han bedene. ’’Nej Louis’’ sagde jeg. Jeg så Harry og Taylor gå op af gangen til indgangen. Det fik mig til at smile. De skal være lykkelige sammen, og nu kommer jeg bare her og ødelægger det hele. ’’Emma?’’ jeg vendte mig om, da jeg hørte en sige mit navn. Det var Niall. ’’Vil du prøve den…med mig?’’ spurgte han og kløede sig i håret. ’’Ja, selvfølgelig’’ sagde jeg og tog hans hånd. Jeg nåede lige at se Harrys triste ansigt inden han kørte ind med Taylor.\nMig og Niall satte os i båden, og den sejlede ind. Det var hjerter, og der var også sådan noget romantisk musik på. Min hånd lå stadig i Niall, og jeg kiggede ned på den. Jeg flyttede mine øjne fra vores hænder, til Nialls øjne. Det her mindende mig på en eller anden måde om Harry. For Niall rykkede sig tætter på mig. Hans læber ramte mine ligesom Harrys. Han tog det stille og roligt, og det er sådan nogle drenge jeg kan lide.\nJeg trak mig fra ham og kiggede på ham. Jeg rystede stille på hovedet, da det gik op for mig hvad jeg lige havde gjort. Jeg lagde mine hænder for mine øjne, og rystede igen på hovedet.\n’’Hvad er der galt Emma?’’ spurgte Niall. ’’Niall, kan du holde på en hemmelighed?’’ spurgte jeg, og han nikkede langsomt. ’’Det er bare fordi, at det føltes så rigtig, og så forkert på samme tid’’ han kiggede bare uforstående på mig. ’’Jeg kyssede også med Harry i går’’ sagde jeg og kiggede ned. Jeg kiggede kun lige kort på Niall. Han sad helt mundlam. ’’S-så dig og H-Harry, er s-sammen?’’ stammede han og kiggede ned. Jeg rystede kraftigt på hovedet. ’’Har han været Taylor utro’’ sagde Niall som var helt chokeret. Jeg nikkede stille. ’’Og Niall. Han har været hende utro 2 gange. Med mig’’ sagde jeg og kiggede igen på ham. ’’Hvad mener du?’’ spurgte han undrende. ’’Jeg har haft sex med Harry, okay. Så er det sagt’’ sagde jeg og kiggede ned. Jeg skammede mig over det her.


IT-supporter til Hjørring kaserne\nSynes du, det er spændende at levere IT-support? Finder du det samtidig interessant at arbejde i en dynamisk og omskiftelig verden? Så er stillingen som IT-supporter på Hjørring kaserne den helt rette for dig.\nLokal IT Servicecenter Hjørring er det lokale IT-støtteelement på Hjørring Kaserne, som servicerer alle kasernens medarbejdere samt et antal uden for Hjørring Kaserne med IT-relaterede opgaver.\nIT-elementet består af 7 professionelle, engagerede og kvalitetsbevidste kollegaer. Der arbejdes i en uformel omgangstone med plads til humor til trods for en travl og hektisk hverdag.\nVi understøtter fire forskellige styrelser på kasernen, og vores kunder består både af civilt og militært personel, hvorfor der varetages kundekontakt til forskellige typer medarbejdere med forskelligartet supportbehov.\nLokal IT Hjørring har fast tjenestested på Hjørring Kaserne, og er en del af ”Program IT-konsolidering og Transformation (PIT)”, som er organisatorisk placeret under Forsvarsministeriets Materiel og Indkøbsstyrelse (FMI), der har hovedsæde i Ballerup.\nSom IT-supporter, får du i samarbejde med dine kollegaer til opgave at levere IT-support til alle medarbejdere på Hjørring Kaserne. Dine opgaver vil – ud over IT-support - blandt andet omfatte installation og klargøring af nye PC, opsætning af arbejdspladser, administration af IP- og mobiltelefoni, og håndtering af IT-materiel og AV-udstyr samt eventuel deltagelse i mindre projekter. Der kan også være lejlighedsvise opgaver inden for netværksdrift.\nI din dagligdag skal du både servicere vores medarbejdere i servicedesk, onsite hos brugerne samt online via mail/sagsstyringssystem. Du skal bistå med vedligeholdelse, optimering og installation af fortrinsvis Microsoft løsninger. Du skal have forståelse for IT-sikkerhed.\nDer kan forekomme opgaver uden for normal arbejdstid og opgaver, der medfører rejseaktivitet.\nDu er udnævnt konstabel og har en relevant IT-mæssig baggrund som f.eks. IT-supporter eller datateknikker.\nDu skal kunne dansk og engelsk i skrift og tale. Endvidere er det et krav, at du har kørekort kat. B.\nDu skal have erfaring med netværk (trådløst og kablet), konfiguration af PC, Microsoft server 2012 og nyere samt Active Directory.\nKendskab til Cisco ASA, Firepower og ISE, Remedy ITSM-værktøj og SAP (specielt materielstyring) er en fordel.\nSom person er du mødestabil, udadvendt, vant til at tage ansvar og initiativ og sætter en ære i at levere god service til kunden. Du kan både arbejde selvstændigt og sammen med andre. Vidensdeling er en selvfølge. Du er fleksibel og omstillingsparat samt har en høj stresstærskel og er i stand til at bevare overblikket i pressede situationer. Du trives med både rutineopgaver samt pludseligt opståede opgaver.\nFaglært basisløn/tillæg er betinget af godkendt uddannelse mod fremvisning af gældende svendebrev eller uddannelsesbevis jf. gældende overenskomst.\nDit faste tjenestested vil være på Hjørring Kaserne.\nVil du vide mere, er du velkommen til at kontakte elementleder Thomas Christensen på telefon +45 728 10707 ved Forsvarsministeriets Materiel- og Indkøbsstyrelse.\nAnsøgningsfristen er den 15. august 2022. Samtaler vil blive afholdt løbende. Stillingen er til besættelse 1. oktober 2022 eller hurtigst muligt derefter.


Virgin Suicides, The (tysk omslag) (Blu-ray) - Laserdisken.dk - salg af DVD og Blu-ray film.\nVirgin Suicides, The (tysk omslag) (Blu-ray)\nUdgivet 28. februar 2020 UPC# 4042564200485\nOriginal titel: Virgin Suicides, The\nMr. Lisbon James Woods\nMrs. Lisbon Kathleen Turner\nLux Lisbon Kirsten Dunst\nTrip Fontaine Josh Hartnett\nAdult Trip Fontaine Michael Paré\nFather Moody Scott Glenn\nDr. Horniker Danny DeVito\nMary Lisbon A.J. Cook\nCecilia Lisbon Hanna R. Hall\nTherese Lisbon Leslie Hayman\n1,85 : 1 Keep Case BD25\nSofia Coppolas debut bag kameralinsen\nSofia Coppola blev kun reddet af sin fars mafiaforbindelser, efter at hun hånd i hånd med farmand spolerede Godfather III. En lampeskærm kunne have spillet bedre (selv en af de der små hvide, man selv skal folde). Derfor er det en stor overraskelse, at hun i sin debutfilm bag kameraet leverer en lovende præstation, der er betydelig bedre end det, Francis Coppola har lavet i flere år (mon ikke han har haft en finger med i spillet alligevel - det er ikke alle og enhver, der får Kathleen Turner og Danny DeVito med i sin første spillefilm).\nThe Virgin Suicides fortæller historien om fem overbeskyttede Lisbon-søstre, der bor i en ærke-amerikansk 70’er-forstad. Kvarterets drenge er dybt betagede af pigerne, men må hjælpeløst se på, mens pigerne bliver mere og mere isolerede, altimens deres fascination af dem bare vokser. I sidste ende må søstrene tage drastiske skridt for at slippe væk fra forældrenes kvælende greb. Filmens eftertænksomme fortællerstemme leveres af Giovanni Ribisi (Saving Private Ryan), der gør sit til, at dette bliver en stemningsfuld lille film, der gerne måtte have haft lidt mere på hjerte.\nBrugerne skriver om Virgin Suicides, The:\nAnmeldt af lookalot, København K 10. september 2009\nEn lille perle:O)\nDet er en meget speciel film Sofia Coppola har lavet her; historien virker noget ejendommelig, og man kan indvende meget imod den, men hun holder alligevel sammen på trådene og skaber en stemning af indestængte følelser og dyb tragedie, men uden at filmen mister fodfæste og bliver retorisk. En usædvanlig og anderledes oplevelse som ikke afsluttes fordi filmen ender - tværtimod fortsætter man med at tænke videre over den bagefter, et kendetegn for alle gode film.\nYou go Sofia!\nKirsten Dunst er måske en smule for gammel til at spille en 14 årig pige, men hun gør det godt, og var snydt for en Oscarnominering (for tredje gang i hendes ikke så lange karriere).\nRet din egen anmeldelse af Virgin Suicides, The - klik her\nStart en debat om filmen Virgin Suicides, The - klik her\nStart en debat om denne udgave af Virgin Suicides, The (tysk omslag) (Blu-ray) - klik her


Ønsker du at udvikle dine kompetencer indenfor online markedsføring? Uptime tilbyder kurser med udgangspunkt i primære markedsføringsværktøjer som Facebook, Google Ads (AdWords) og SEO\nFå gode værktøjer med hjem og giv din virksomhed et skub i den rigtige retning. Deltag i vores 1-dags kurser, hvor du får de vigtigste redskaber til din virksomhed. Vores kompetente medarbejdere tager dig på tur igennem de mest essentielle områder på en let og forståelig måde. Vores fokus er at give dig den absolut bedste rådgivning i online synlighed.\nHusker du at sætte fokus på det vigtigste i din markedsføring?\nMarkedsføring handler i bund og grund om, at din virksomhed bliver set. Hvor vil du findes, når dine kunder søger efter dit produkt? Hvordan rammer du din målgruppe? Rammer du den rigtige målgruppe? Med et kursus i din hjemmesides SEO, Google Ads (AdWords) og Facebook, kommer du rigtig langt i din online markedsføring.\nDe 5 steps til succes i online markedsføring.\nAktuelle kurser i digital markedsføring\nHvilket medie er bedst at bruge i lige netop din branche? Er du i tvivl, er du meget velkommen til at kontakte os. Så guider vi dig igennem mulighederne og finder den bedste løsning til din virksomhed.\nFacebook kursus SEO kursus Google Ads Kursus


8 værste yoghurt til vægttab - Dagligvarer\nVigtigste Skuespillere, Producenter, Sangere Producenter\n8 værste yoghurt til vægttab\nDe værste yoghurter til vægttab fra Muller, Yoplait, Fage, Dannon og Stonyfield.\nDet er som at gå på en blind date uden at google personen først - ikke et smart træk. Især hvis du vil tabe sig . I sin enkleste form er yoghurt fyldt med sundhedsfremmende næringsstoffer som protein, probiotika og calcium og består udelukkende af mælk og levende aktive kulturer. Men størstedelen af de containere, der er til salg i dag, er ikke de sunde sorter med to ingredienser. Sammen med en vaskeliste over ingredienser er de fleste af dem fyldt med tilsat sukker, overskydende kalorier og de samme sundhedsskadelige kemikalier, der oftest er forbundet med forarbejdet junkfood.\nFor at hjælpe dig med at undgå diætminer, der kan sabotere din vægttabsindsats og spore din søgen efter bedre helbred, fandt vi de aller værste yoghurtvalg i supermarkedshylderne. De otte beholdere under alle varierer i størrelse, men har en ting til fælles: gram for gram har de mere sukker og kalorier end de andre beholdere, der sælges i din købmand. Overvej dette som din officielle 'spis ikke' -liste og henvis tilbage, når du tænker på at hente et nyt, ukendt kar for at se, om det rangerer - hvis det gør det, skal du sætte det tilbage og afhente et af vores bedste yoghurt muligheder for vægttab i stedet.\nDannon Fruit on the Bottom Cherry, 1 beholder 6 oz\nAt starte din fridag med denne yoghurt er sukkerækvivalenten ved at nedlægge en pakke Twix - og hvis du tager dig tid til at undersøge ernæringsmærket, er det let at se, hvorfor det er så sødt. Sukker er den anden ingrediens, der er anført på etiketten, lige efter fedtfattig mælk, en klar indikation på, at de hvide ting udgør en hovedpart af opskriften. Undgå denne beholder for at holde dig blodsukker - og energiniveauer - stabilt længe efter du har lagt en ske til munden.\nYoplait laktosefri jordbær, 1 beholder (170 g, 6 oz)\nSukker 26 g\nLaktosefri yoghurt kan være mere venlig over for din mave med hensyn til gas og oppustethed , men Yoplaits jordbærsort gør ikke din talje nogen tjeneste. Dens kedelige fem gram protein gør ikke meget for at udligne de seks og en halv teskefuld sukker, som producenterne formåede at proppe ind i denne beholder.\nYoplait tyk og cremet tærte med nøglekalk (170 g, 6 oz)\nSukker 28 g\nIkke alene er denne nøgle kalk-flavored morgenmad fyldt med mere sukker end fire Chips Ahoy! Seje cookies, den er også fyldt med aspartam. Fordi dette kunstigt sødemiddel er så meget sødere end ægte sukker, det sløve smagsløgene. Dette øger oddsene, du vil have endnu sødere usunde fødevarer, hvilket kan føre til vægtøgning. Men det er ikke alt. Denne yoghurt er også lavet med andre sundhedsskadelige kemikalier. For at give yoghurten sin karakteristiske grønne farve blander Yoplait to kunstige farvestoffer, gul nr. 5 (en farve der allerede er forbudt i Norge og Sverige) og blå nr. 1. Gul nr. 5 har vist sig at fremme opmærksomhedsunderskud ( ADD) hos børn, mens det blå farvestof har vist sig at være giftigt for dyr - hvilket betyder, at det også kan være skadeligt for mennesker.\nFage I alt 0% med honning, 1 beholder (150 g, 5,3 oz)\nLavet af kun tre sunde ingredienser - skummet mælk , levende aktive kulturer og honning - Fages honning yoghurt betragtes som en 'ren' pakket mad. Men kan ikke lide det, der narre dig til at tro, at det er et sundt valg - især hvis du polerer al den honning, der kommer i pakken. Sikker på, det er en naturlig kilde til sukker, men at spise for meget af det kan stadig bidrage til vægtøgning, ligesom raffineret sukker og majssirup med høj fructose.\nYoCrunch Yopa! Græsk nonfat vanilje yoghurt med M & M'er, 1 beholder (150 g, 5,3 oz)\nFor 26 gram sukker kan du spise en rig skive chokoladekage eller en af disse græske yoghurtbeholdere drysset med mini M & Ms. Hvis du spørger os, er valget en no brainer; vi går med kagen. Ud over det høje kalorieindhold og sukkerantal klarer YoCrunch at skubbe ti forskellige kemisk producerede farvestoffer i beholderen — ick! Hvis du vil tilføje en dessert-toppet yoghurt til dit ugentlige repertoire, skal du vælge YoCrunch Low-Fat Vanilla Yogurt med Chips Ahoy Cookie Pieces. Det sparer dig 10 gram sukker og 70 kalorier.\nStonyfield Organisk glat og cremet fransk vanilje, 1 beholder (170 g, 6 oz)\nFed 8 g\nSikker på, det er organisk og bærer en kort ingrediensliste, men denne yoghurt er stadig en af de mest kalorieindhold, sukkerfyldte beholdere i købmanden. Faktisk har det sukkerækvivalenten med tre originale glaserede Krispy Kreme Donuts, som ingen prøver at tabe sig, ville tørre til morgenmad.\nGreek Gods Greek Yogurt Fig Honning, 1 beholder (170 g, 6 oz)\nGræske guder er ofte afbildet som muskuløse, trimme og fit - alt, hvad nutidens slankekure har til formål at være. Men undskyld at sige, at spise denne yoghurt hjælper dig ikke med at se sådan ud hurtigere. Du tror måske, at denne cremede godbid er et sundt valg, fordi sukker ikke er opført som en ingrediens på ernæringspanelet, men figenkoncentratet, fordampet sukkerrørsirup, figenpasta og honningpulver, der anvendes i stedet for hvidt sukker, bidrager med hele 45 procent af beholderens kalorier (og mere end halvdelen af dagens sukker)! Husk: I slutningen af dagen er naturlige sukkerkilder stadig sukker, og at spise for meget af tingene kan bidrage til vægtøgning .\nMüller Dulce De Leche Delight, 1 beholder (150 g, 5,3 oz)\nToppen af vores liste over de værste yoghurt til vægttab er Müller Dulce De Leche Delight. En beholder med ting bærer 27 gram sundhedsskadeligt sukker - det handler om, hvad du finder i en Butterfinger-bar eller 27 Eggo Homestyle Vafler - og du spiser ikke nogen af dem som en 'sund snack', ville du ? Troede ikke det. Dette er en bestemt ikke det!\n20-minutters måltider: Pasta Milano\n37 stater, hvor COVID-sager stiger\ner frysetørrede frugter gode for dig\nhvordan man mister overarmsfedt


N/A Buster cocoon seng, orangeade, 65 cm - Find Ugens tilbud / udsalg fra N/A online hos mypets.dk\nBuster cocoon seng, orangeade, 65 cm\nBestil denne N/A Buster cocoon seng, orangeade, 65 cm på mypets.dk. Bestil produktet på nettet her på mypets.dk for kun 449,00 DKK.\nN/A er kendt ved de sejeste Ugens tilbud / udsalg - og Buster cocoon seng, orangeade, 65 cm er i den grad ikke undtaget. Og det er bestemt ikke en hemmelighed at køberne tilfredse i forhold til kvalitet kontra pris - og fordelene er da heller ikke til at overse.\nMen du skal skynde dig - Kun meget få på lager lige nu på mypets.dk.\nFind alle og bestil lige den Ugens tilbud / udsalg du skal bruge her.\nHvorfor skal man vælge N/A Buster cocoon seng, orangeade, 65 cm?\nHvad er årsagen til at man skal købe Ugens tilbud / udsalg fra N/A - og ikke én af de konkurrerende brands?\nDet er et rigtig godt spørgsmål - men heldigvis ikke kompliceret at svare på. For lige med N/A - specielt når det kommer til deres Ugens tilbud / udsalg, så har de nemlig et ekstremt godt omdømme, og deres brugere er helt vilde med dem. Og hvordan det være spørger man så? Jo, det er simpelt. N/A har nemlig en helt tæt forbindelse mellem kvalitet og pris. Det er noget de fleste brugere er helt vilde med.\nDu kan i dag bestille N/A Buster cocoon seng, orangeade, 65 cm til en pris på 449,00 DKK. Det er jo slet ikke ringe!\nOg hvorfor skal jeg vælge at bestille Ugens tilbud / udsalg fra N/A hos mypets.dk?\nMen hvad er årsagen til at man skal købe N/A Buster cocoon seng, orangeade, 65 cm hos lige netop mypets.dk - og ikke én af de konkurrerende butikker?\nFørst og fremmest, så er mypets.dk kendetegnet ved hurtig fragt. Og bestiller du tidligt nok på dagen, så bliver varen sendt samme dag. Og derudover har de gode priser på fragt - en faktor at have med i beregningerne. Når nu vi alligevel er ved emnet om fragt, så er reglerne omkring returnering, så kan NaturKlub.dk også skrive under på, at dette område er helt OK på mypets.dk.\nAndre kendetegn ved lige denne butik? Udover at have gode priser på levering, fornuftige regler vedrørende retur, så kan mypets.dk også være stolte af deres venlige service for deres kunder.\nTil sidst - men absolut ikke mindst - så er vi hos NaturKlub.dk imponerede over de lave priser på produkterne, samt det imponerende store varelager. mypets.dk får vores varmeste anbefalinger. Du kan trygt gøre sine indkøb derfra.\nT-shirts med ailen motiv


Motip Original Auto Lakstift 12 ml - 954515 - Maling og Malergrej\nHjem / Autolak og Bådmaling / Autolak / Autolak stift / Motip Original Auto Lakstift 12 ml – 954515\nMotip Original Auto Lakstift 12 ml – 954515\nVarenummer (SKU): AV-84 954515 Kategorier: Autolak, Autolak og Bådmaling, Autolak stift\nMotip Original Auto Lakstift 12 ml – 954515 F.A.Q.\nHvad koster Motip Original Auto Lakstift 12 ml – 954515?\nDu kan købe Motip Original Auto Lakstift 12 ml – 954515 for DKK 59\nMange leder efter den billigste Motip Original Auto Lakstift 12 ml – 954515 på nettet, og de ender oftest ud med at finde tilbud her: Gå til shop\nMotip Original Auto Lakstift 12 ml – 954515 med PrisMatch\nMotip Original Auto Lakstift 12 ml – 954515 er en af de førende varer her på shoppen, og ligger i vores gruppe af varer . Du bliver ved købet også tildelt lovpligtige 14 dages returret med når du køber din vare. Det overrasker ikke nogen, at der er mange der køber Motip Original Auto Lakstift 12 ml – 954515 fra den meget brugte forhandler , der har forstået vigtigheden af at have de rigtige varer på hylden. Vi har håndplukket varerne og blandt dem kan du helt sikkert finde noget du kan li, deriblandt også denne vare. Når du handler online er priserne bedre- og det kan lade sig gøre fordi shoppen sparer husleje til en almindelig butik.\nMotip Original Auto Lakstift 12 ml – 954515 og fordele ved at købe online\nNår du lader dig friste, og får købt nogle produkter online, er der bedre fordele, så du på nogle områder er bedre stillet, end hvis du handler I fysiske butikker. Lovgivningen dikterer min. 14 dages returret. efter du har købt dine varer, en del shops efterhånden giver endnu mere og forlænger din returret til mere end de 14 dage. At handle online giver dig også en anden fordel, som er et stort udvalg, som gør det let at sammenligne priser, når man kan se de forskellige shops priser med det samme. Og du kan faktisk sammenligne priser så snart du lige har fem minutter, og sidder ved computeren eller med din telefon. Den helt stort fordel ved købe produkterne online er at slippe for, at skulle få det hele til at passe med de forskellige buslinjer og tidspunkter. Et fragtfirma som f.eks. Postnord eller GLS sender varerne til din adresse, alternativt kan de sendes til dig arbejde, og få den løsning, der passer bedst for dig. De tider med at stå i kø er længe forbi – i dag handler vi online og så det er direkte til kassen, når du er færdig med at handle, så ungå de trælse frustrationer over, at det kan tage så lang tid for folk at finde de sidste mønter frem.\n63 reviews for Motip Original Auto Lakstift 12 ml - 954515\nVær den første til at anmelde “Motip Original Auto Lakstift 12 ml – 954515” Annuller svar


NBIOM er ét af 22 landsdækkende innovationsnetværk under Uddannelses- og Forskningsministeriet. Netværkene samler forskere, virksomheder og offentlige myndigheder om at skabe innovation og vækst.\nAt styrke brobygning, samarbejde og videndeling mellem vidensinstitutioner, virksomheder og myndigheder om forskning og innovation i relation til biomasse.\nAt styrke forskning, udvikling og innovation i danske virksomheder i relation til biomasse.\nPDF / 88KB\nBliv klogere på Innovationsnetværket for


negle Archives - Malsen\nI morgen aften løber årets Oktoberfest / tyrolerfest af stablen på min arbejdsplads og der går totalt tysker-selvsving i lærerværelset. Især glæder jeg mig til velkomsttalen, som er fuldstændig sort snak ha ha 😀 Sidste år, valgte vi at leje…\nVores nytårsbord var dækket med sort og sølv, jeg havde sort og sølv kjole på, så naturligvis skulle neglene da også være sort og sølv 😛 Jeg bruger tit Essie’s “Matte About You” som overlak inden jeg bruger en effektlak,…\nJeg blev ovenud begejstret, da de nye forårsfarver fra Essie dumpede ind med posten i lørdags – NAIL-ATTACK! Selve temaet for forårskollektionen er rejser og det kan man jo ikke undgå at holde af. Lover at vise mindst 2 mere…\nUh, der er ikke noget bedre end neglehejs til test og jeg har glædet mig meget til at prøve Sally Hansens Salon Manicure plejeprodukter af. Havde hørt godt om især ét af produkterne, men mere om det i resten af…


Nordkorea forpligter sig til »fuldstændig« atomafrustning - Costa Posten\nOg USA stiller garanti for sikkerhed. Begivenhederne for det historiske møde kan læses forneden:\nDonald Trump og Kim Jong-Un har gennemført deres planlagte møde i Singapore.\nDe to ledere har underskrevet et fælles dokument.\nFire hovedpunkter i aftalen mellem USA og Nordkorea\nUSA og Nordkoreas forpligter sig til at hente og sikre resterne af krigsfanger og savnede, herunder den umiddelbare hjemsendelse af dem, som allerede er identificeret.\n(Ordlyden blev i flere medier hurtigt aflæst fra fotos af det underskrevne dokument, som Donald Trump holdt frem for pressen).\nDonald Trump har meddelt, at han officelt vil fremlægge indholdet af aftalen på et pressemøde inden hans afrejse fra Singapore.\nDer er ikke offentliggjort planer om flere møder mellem de to ledere under besøget i Singapore.\nUSAs præsident har erklæret, at mødet er begyndelsen på et nyt forhold til Nordkorea og lover, at han vil invitere den nordkoreanske leder på besøg i Det Hvide Hus.\nRusland og Kina i fælles front mod Nordkorea